Κάλεσμα του ΣΕΥΑ σε κινητοποίηση στις 13 Οκτώβρη - Περιοδικό Υδραυλικός\nΑρχική » Συνδικαλιστικά Νέα Υδραυλικών » Σύνδεσμοι » Κάλεσμα του ΣΕΥΑ σε κινητοποίηση στις 13 Οκτώβρη\n13 Οκτώβρη: Δίνουμε την απάντησή μας, δυναμώνουμε τους αγώνες μας\nΣτις 13 Οκτώβρη, στο προγραμματισμένο συλλαλητήριο διαμαρτυρίας από σειρά συλλογικών και επαγγελματικών φορέων, δίνουμε το αγωνιστικό παρών και τη δυναμική μας απάντηση στην κυβέρνηση, σε σχέση με τα όσα βιώνουμε στο πετσί μας εν μέσω πανδημίας. Απαιτούμε, εδώ και τώρα, ουσιαστικά μέτρα στήριξης για κάθε συνάδελφο και κάθε λαϊκή οικογένεια.\nΗ διαπίστωση από τις εξαγγελίες του πρωθυπουργού στη ΔΕΘ είναι ότι θα δαπανηθούν και θα μοιραστούν εκατομμύρια στο μεγάλο κεφάλαιο ενώ στους αυτοαπασχολούμενους, συσσώρευση χρεών από τις οικονομικές μας υποχρεώσεις σε τράπεζες, ταμεία, προμηθευτές, ΔΕΚΟ. Και βέβαια να μην ξεχνάμε τον καθημερινό κίνδυνο της κατάσχεσης, αφού η δήθεν δεύτερη ευκαιρία που δίνει η κυβέρνηση με το νέο πτωχευτικό κώδικα μεταφράζεται σε απαλλοτρίωση της ατομικής περιουσίας. Κάτι που ανοίγει το δρόμο των κατασχέσεων από τις τράπεζες και την ανακεφαλαιοποίησή τους.\nΚαθημερινά ακούμε για την αύξηση των κρουσμάτων της πανδημίας. Κρούσματα τα οποία φορτώνουν όλα στην ατομική ευθύνη, με το κράτος μονίμως απών.\nΤι έκανε το κράτος για να προστατέψει τα παιδιά μας μέσα στα σχολεία, και τα οποία βρίσκονται στα κάγκελα με τα δίκαια αιτήματά τους; Τι έκανε για τους εργαζόμενους, που για να πάνε στη δουλειά τους στοιβάζονται σαν σαρδέλες μέσα στα μέσα μαζικής μεταφοράς; Τι έκανε για να εξοπλίσει τα νοσοκομεία σε όλους τους τομείς; Τι έκανε για την πρόσληψη υγειονομικού προσωπικού, πέρα από το χειροκρότημα και τις εικόνες ντροπής με τα χτυπήματα που δέχονται από τα ΜΑΤ έξω από το υπουργείο Υγείας;\nΑρκετά ματώσαμε, αρκετά πληρώσαμε\nΡαντεβού στις 13 Οκτώβρη, ημέρα Τρίτη και ώρα 18:30 στο Σύνταγμα\n• Άμεση πρόσληψη μόνιμων, πλήρους και αποκλειστικής απασχόλησης υγειονομικών όλων των ειδικοτήτων. Να λειτουργήσουν αποτελεσματικά όλα τα δημοσία κέντρα υγείας, νοσοκομεία, εργαστήρια και να ανοίξουν άμεσα όλες οι μονάδες ΜΕΘ που χρειάζονται. Άμεση επίταξη του ιδιωτικού τομέα υγείας σε πιθανή νέα έξαρση της πανδημίας.\n• Να σταματήσει εδώ και τώρα η συνεχιζόμενη υποβάθμιση και εμπορευματοποίηση του συστήματος υγείας. Παλεύουμε για αποκλειστικά, δημόσιο και δωρεάν σύστημα υγείας, με κάλυψη όλων των αναγκαίων δαπανών από τον κρατικό προϋπολογισμό.\n• Να διατεθούν στον πληθυσμό δωρεάν και με αποκλειστική ευθύνη του κράτους όλα τα απαραίτητα υλικά προφύλαξης. Να μπει τέλος στην αισχροκέρδεια.\n• Άμεση επανένταξη των αυτοαπασχολούμενων στο αφορολόγητο όριο ύψους 20.000 ευρώ, προσαυξημένο κατά 5.000 ευρώ για κάθε παιδί. Κατάργηση του τέλους επιτηδεύματος και του ΕΝΦΙΑ, της προκαταβολής φόρου, μείωση των έμμεσων φόρων.\n• Απαλλαγή των αυτοαπασχολούμενων από την καταβολή εισφορών ατομικής ασφάλισης για όσο διάστημα κρατούν τα μέτρα περιορισμού, χωρίς απώλεια συνταξιοδοτικών δικαιωμάτων. Διαγραφή τόκων και προστίμων για τα χρέη ατομικής ασφάλισης, κατάργηση της εισφοράς υγείας και των χρεών που προκύπτουν από αυτή.\n• Άμεση αποκατάσταση των συντάξεων και απόδοση 13ης 14ης σύνταξης.\n• Αναστολή όλων των δανειακών υποχρεώσεων, δόσεων και ρυθμίσεων στις τράπεζες, για όλους τους αυτοαπασχολούμενους και τα λαϊκά στρώματα, χωρίς όρους και προϋποθέσεις, χωρίς τόκους και προσαυξήσεις, για όσο καιρό διαρκεί η κρίση.\n• Αναστολή των ρυθμίσεων για οφειλές προς τη ΔΕΗ ή άλλους ιδιώτες παρόχους και προς άλλες πρώην ΔΕΚΟ μέχρι το Σεπτέμβρη. Φθηνότερο τιμολόγιο σε φως, νερό, τηλέφωνο για τους αυτοαπασχολούμενους και τα λαϊκά στρώματα.\n• Αναστολή κάθε είδους μέτρων αναγκαστικής είσπραξης, κατασχέσεις, πλειστηριασμοί κ.λπ. Απαγόρευση πλειστηριασμών πρώτης κατοικίας. Καθιέρωση ακατάσχετου επιχειρηματικού λογαριασμού για τους αυτοαπασχολούμενους.\n• Απαλλαγή όλων των α/α από δημοτικά τέλη για 6 μήνες. Απαλλαγή από τα ενοίκια όσων μισθώνουν δημοτικές ή κρατικές εγκαταστάσεις και παραμένουν κλειστοί με κρατική απόφαση πχ για κυλικεία σχολείων, δημοτικά αναψυκτήρια κ.λπ.\n• Διαγραφή τόκων, προστίμων και του 30% του υπολοίπου χρέους στην εφορία και τις τράπεζες. 50% για όσους έκλεισαν την επιχείρησή τους. Χορήγηση επιδόματος ανεργίας σε όλους τους επαγγελματίες που έκλεισαν ή θα κλείσουν την επιχείρησή τους χωρίς άλλους όρους και προϋποθέσεις.\nΚατηγοριοποιημένα ως Σύνδεσμοι, Χωρίς κατηγορία\nΓΣΕΒΕΕ: Ιστορική απόφαση της ελληνικής δικαιοσύνης. Ο φασισμός είναι έγκλημα!\nΑίτημα της ΟΒΥΕ για την εφαρμογή της ισχύουσας νομοθεσίας για τις ΥΔΚΕ


Λιγνίτης : ο δικός μας μαύρος χρυσός: Ο ανταγωνισμός στην ενέργεια ρίχνει τις τιμές; Έτσι είναι, αν έτσι νομίζετε!\nτην τιμή αγοράς και απλά μετακύλισαν το επιπλέον κόστος στους καταναλωτές με αυξημένα τιμολόγια, είτε απλά "φούσκωσαν" τα τιμολόγιά τους για να διευρύνουν την κερδοφορία τους! Και η Ρυθμιστική Αρχή της Βρετανίας Ofgem παραδέχτηκε ότι δεν έχει τη δυνατότητα να επαληθεύσει τους ισχυρισμούς των Εργατικών, λόγω έλλειψης διαφάνειας!\nΤώρα λοιπόν, όπως μας πληροφορούν οι Financial Times, η Ofgem εντόπισε ένα νέο μηχανισμό χαρατσώματος των καταναλωτών, ομολογουμένως ιδιαίτερα ευφάνταστο: μια που η αγορά ενέργειας είναι απελευθερωμένη, πολλοί καταναλωτές αλλάζουν κατά διαστήματα πάροχο. Και τι βρήκε η Ofgem; Βρήκε ότι οι εταιρείες χρωστούν λεφτά σε περίπου (κρατηθείτε καλά) 3,5 εκατομμύρια! νοικοκυριά και 300.000! επιχειρήσεις, από λογαριασμούς που κλείνουν όταν ένας καταναλωτής αλλάξει πάροχο ή απλά μετακομίσει. Πόσα είναι αυτά τα λεφτά; Πάνω από 400 εκατομμύρια λίρες (478 εκατομμύρια ευρώ)!, λεφτά που παρακρατούν οι Big Six και εξωραϊζουν τα κέρδη που εμφανίζουν στους μετόχους!\nΗ πιο συνηθισμένη δικαιολογία των εταιρειών είναι ότι "δεν βρίσκουν τον πελάτη για να επιστρέψουν τα λεφτά"! Ή ότι "ο πελάτης πέθανε και δεν ξέρουμε τους κληρονόμους"! Και, φυσικά, "οι εταιρείες κάνουν ό,τι μπορούν για να επιστρέψουν τα λεφτά, την ώρα που πολλοί καταναλωτές μας αφήνουν απλήρωτους λογαριασμούς"! Κι αν τύχαινε τα νοικοκυριά απ' τα οποία παρακρατούν χρήματα να είναι λίγες χιλιάδες, θα μπορούσε όντως να έχει συμβεί να μη βρίσκουν τον πελάτη ή αυτός να έχει πεθάνει. Αλλά από 3,5 εκατομμύρια νοικοκυριά; Από 300.000 επιχειρήσεις; Ποιος να τ' ακούσει και να μη βάλει τα γέλια, ποιος να τ' ακούσει και να μην εξοργιστεί απ' το απύθμενο θράσος των εταίρων της "απελευθερωμένης" αγοράς;\nΔυστυχώς οι Financial Times δεν δημοσιεύουν τη γνώμη των καταναλωτών για τις πρακτικές των μεγάλων εταιρειών. Ίσως να μαθαίναμε ότι οι καταναλωτές πηγαίνουν να ζητήσουν τα χρήματά τους πίσω και τους λένε "η αίτησή σας βρίσκεται σε καλό δρόμο, περάστε στις 32 του μηνός". Πάνω από 400 εκατομμύρια λίρες δίνουν καλό τόκο στις εταιρείες αν κοιμηθούν μερικά βράδια στις τράπεζες, δεν νομίζετε;\nΖήτω λοιπόν η απελευθέρωση της αγοράς, που αφήνει τους Βρετανούς απερίσπαστους να ζήσουν το μύθο της "φθηνής" ενέργειας. Μύθο που περιλαμβάνει και λίγο γδάρσιμο και λίγη κλοπή και –ίσως- και λίγη κοροϊδία...\nΑπελευθέρωση χωρίς πανίσχυρη και συνεχή κρατική εποπτεία, που να κλείνει σε μια νύχτα όποιον κοροϊδεύει τους καταναλωτές, είναι στάχτη στα μάτια του κόσμου. Τίποτα λιγότερο.\nΤο έχουμε ξαναγράψει άλλωστε, για την ηλεκτρική ενέργεια: το 1950 η αγορά στην Ελλάδα ήταν πλήρως "απελευθερωμένη", αλλά το ρεύμα ήταν δυσεύρετο, πανάκριβο και μόνο στα αστικά κέντρα. Και γι' αυτό έγινε τότε η δημόσια ΔΕΗ, που αναπτύχθηκε μαζί με την Ελλάδα. Και η κυβέρνηση Σαμαρά-Βενιζέλου, τεμαχίζοντας και εκποιώντας τη ΔΕΗ, σ’ εκείνη την εποχή θέλει να μας ξαναγυρίσει …\nΚαι θα το πούμε άλλη μια φορά: όπως μας δίδαξε η περίπτωση της Καλιφόρνιας το 2000, της 7ης μεγαλύτερης οικονομίας του κόσμου, ο ανταγωνισμός στην ηλεκτρική ενέργεια δεν κατεβάζει τις τιμές κι όταν κάνει πως κατεβάζει τις τιμές, καταλήγει με κατεβασμένους διακόπτες. Μόνο που ο ηλεκτρισμός πρέπει να υπάρχει συνέχεια, ο σύγχρονος πολιτισμός χωρίς ηλεκτρικό απλά δεν υπάρχει.


Μία οικογενειακή επιχείρηση-πρότυπο στην Κόρινθο - Streetlife\nΑρχική Επιχειρησεις Μία οικογενειακή επιχείρηση-πρότυπο στην Κόρινθο\nΜία οικογενειακή επιχείρηση-πρότυπο στην Κόρινθο\nΑποτελεί μία οικογενειακή επιχείρηση πρότυπο για την Κόρινθυ.\nΔραστηριοποιείται πολλά χρόνια στον χώρο του αυτοκινήτου, αλλά πάντα πολύ διακριτικά και σεμνά, παρά το γεγονός ότι κατέχει πολύ μεγάλο μερίδιο στην αγορά ολόκληρης της Πελοποννήσου τον τομέα των λιπαντικών αυτοκινήτων και αξεσουάρ.\nΣτον τομέα της είναι απο τις μεγαλύτερες εταιρείες στην Νότια Ελλάδα.\nΗ “Νίκος Ππαδημητρίου και Σια”, είναι μία διαρκώς αναπτυσσόμενη και εξαιρετικά υγιής επιχείρηση που για πρώτη φορά στην ιστορία της έκανε το μεγάλο βήμα να παρουσιαστεί ενώπιον των Κορινθίων στην έκθεση “Πελοπόννησος 2018”.\nΤην εταιρεία συνεχίζουν σήμερα με επιτυχία οι Αλέξανδρος και Βασίλης Παπαδημητρίου (στον τομέα των ανταλλακτικών αυτοκινήτων) και προσθέτουν διαρκώς νέα προϊόντα και υπηρεσίες, μπαίνοντας όλο και πιο δυναμικά στην Πελοπόννησο αλλά και την Αθήνα.\nΕνθουσιασμένος δήλωσε ο κ.Νίκος Παπαδημητρίου απο την πρώτη συμμετοχή στην έκθεση αλλά και ο κόσμος έδειξε πολύ ενδιαφέρον για το περίπτερο της εταιρείας.\nΠροηγούμενο άρθροΕντυπωσίασαν τα έπιπλα γραφείου της εταιρείας “Οικονόμου”\nΕπόμενο άρθροΞεκινά πιλοτικά η περιφερειακή τράπεζα Πελοποννήσου\nΚορινθιακό εστιατόριο στα καλύτερα 100 της Ελλάδας


Παραίτηση του ΜΔ της ΕΜΣτΕ ~ tektonismos.blogspot\nHome » » Παραίτηση του ΜΔ της ΕΜΣτΕ\nΠαραίτηση του ΜΔ της ΕΜΣτΕ\nΓ...Μ... 3:44 μ.μ.\nΠαραιτήθηκε ο ΜΔ της Εθνικής Μεγάλης Στοάς της Ελλάδος κατά τη διάρκεια της σημερινής Γενικής Συνέλευσης. Όπως είχαμε προαναφέρει και σε ανοιχτή επιστολή που είχε σταλεί στο Μεγάλο Διδάσκαλο, έτυχε κατά τη διάρκεια της δικής του θητείας να εκδηλωθούν συσσωρευμένα προβλήματα του παρελθόντος χωρίς να έχει αυτός την αποκλειστική ευθύνη.\nΗ κίνηση αυτή του ΜΔ δημιουργεί ένα μεγάλο ερωτηματικό για την συνέχεια διότι το πρόβλημα της διάδοχης κατάστασης δεν είναι τόσο απλό. Εκτιμούμε ότι οι αδελφοί που μπορούν να βγάλουν την ΕΜΣτΕ από τη δυσχερή αυτή κατάσταση είναι δύο- τρεις που έχουν επιδείξει ήθος , ταπεινότητα αλλά και βαθιά Τεκτονική γνώση. Με αυτούς η ΕΜΣτΕ έχει, έστω και την ύστατη αυτή στιγμή , την ευκαιρία να προχωρήσει μπροστά για το καλό των αδελφών και του Ελληνικού Τεκτονισμού.\nΟι εκλογές για την ανάδειξη του νέου ΜΔ θα γίνουν σε δύο εβδομάδες.\nΠενσυλβανία - Αιμοδοσία και δωρεά οργάνων\nMisraim Memphis Rite -Ευχές για την Φθινωπορινή Ισ...


Πύργος: Σοβαρός τραυματισμός αστυνομικού της ομάδας ΔΙ.ΑΣ. - Ηλεία Οικονομία\nΠύργος: Σοβαρός τραυματισμός αστυνομικού της ομάδας ΔΙ.ΑΣ.\nΈνας 35χρονος αστυνομικός της ομάδας ΔΙ.ΑΣ. της Αστυνομικής Διεύθυνσης Ηλείας τραυματίστηκε σοβαρά λίγο μετά τα μεσάνυχτα του Σαββάτου στη Σπιάντζα, κατά τη διάρκεια περιπολίας και μετάβασης σε περιστατικό που είχε κληθεί.\nΤο ατύχημα συνέβη περίπου στη μια τα ξημερώματα, λίγο πριν λήξει η βάρδια της ΔΙ.ΑΣ. Δύο αστυνομικοί περιπολούσαν με τις μηχανές τους και κατευθύνονταν προς τη Σπιάντζα. Στη μεγάλη στροφή του Ενωσιακού γηπέδου, κάτω από αδιευκρίνιστες συνθήκες ο ένας από τους δύο αστυνομικούς εξετράπη με τη μηχανή του της πορείας του και ανετράπη στο πρανές της οδού, περίπου τρία με τέσσερα μέτρα από το ύψος του δρόμου.\nO συνάδελφος που ήταν μαζί του ειδοποίησε άμεσα το κέντρο της Α.Δ. Ηλείας και το ΕΚΑΒ που δεν είχε διαθέσιμο ασθενοφόρο στον Πύργο και μετέβη στο περιστατικό από την Αμαλιάδα.\nΟ αστυνομικός μεταφέρθηκε στη συνέχεια στο νοσοκομείο Πύργου όπου υποβλήθηκε σε χειρουργική επέμβαση που ολοκληρώθηκε το πρωί της Κυριακής.


CARTE BLANCHE ΣΤΟ ΔΗΜΗΤΡΗ ΕΪΠΙΔΗ\nΟ Δημήτρης Εϊπίδης, ο άνθρωπος που εμπνεύστηκε και ίδρυσε το 1999 το Φεστιβάλ Ντοκιμαντέρ Θεσσαλονίκης, το οποίο διηύθυνε από τότε έως το 2016, παίρνει carte blanche στο 19ο Φεστιβάλ Ντοκιμαντέρ Θεσσαλονίκης και επιλέγει 10 ντοκιμαντέρ, που θα παρουσιαστούν στη φετινή διοργάνωση. Το φεστιβάλ τιμά έναν ξεχωριστό άνθρωπο του κινηματογράφου, ο οποίος εδώ και δεκαετίες συνεχίζει να υπηρετεί με πάθος τον ποιοτικό κινηματογράφο.\nΌχι τυχαία, ο Τζιμ Τζάρμους κατά την επίσκεψή του στο 54ο Φεστιβάλ Κινηματογράφου Θεσσαλονίκης τον είχε αποκαλέσει «πλοηγό, νονό, οδηγό του καλού κινηματογράφου». Ο Δημήτρης Εϊπίδης επιλέγει φέτος ντοκιμαντέρ πρόσφατης παραγωγής (2005 – 2013) τα οποία ξεχώρισε από εκατοντάδες άλλα και τα παρουσίασε σε προηγούμενες διοργανώσεις του φεστιβάλ. Τώρα, τα προτείνει στους θεατές και συνθέτει νοερά ένα τεράστιο παζλ του πλανήτη, του χθες και του σήμερα:\nΛένινγκραντ, Β΄ Παγκόσμιος Πόλεμος. Η πολιορκία μιας πόλης που αργοπεθαίνει, αποτυπώνεται χωρίς λόγια. Εικόνες συγκλονιστικές που αντηχούν το σήμερα, στο «Αποκλεισμός», του Σεργκέι Λοζνίτσα (2005, Ρωσία).\nΟ αγώνας μιας γυναίκας να επιβιώσει μαζί με τα εννιά παιδιά της. Ένα σκληρό αλλά και ποιητικό πορτρέτο μιας μάνας που υπομένει τις αντιξοότητες στο ντοκιμαντέρ «Η μητέρα», του Αντουάν Κατέν (2007, Ελβετία).\nΡοκ και επανάσταση. Συχνά πάνε μαζί, όπως στη Λευκορωσία. Οι ροκ μουσικοί της χώρας αντιστέκονται στο καθεστώς, εκφράζοντας τις αγωνίες της νέας γενιάς στο «Μουσικοί παρτιζάνοι», του Μίροσλαβ Ντεμπίνσκι (2007, Πολωνία).\nΟι πάγοι λιώνουν. Στην άλλη άκρη του κόσμου, στην Αλάσκα, οι ωκεανοί απειλούν να καταπιούν τον οικισμό Σισμαρέφ που βυθίζεται ολοένα και περισσότερο στο νερό. Το ντοκιμαντέρ «Οι τελευταίες μέρες του Σισμαρέφ», του Γιαν Λάουτερ (2008, Ολλανδία), καταγράφει το χρονικό μιας καταστροφής.\nΚινμπάκου ή αλλιώς «σφιχτό δέσιμο». Ένας ερωτικός, πνευματικός και καλλιτεχνικός δεσμός με ρίζες από την Ιαπωνία. Τα μυστικά του αποκαλύπτονται στο «Κινμπάκου -η τέχνη του δεσίματος», του Γιόουνι Χόκανεν (2009, Φινλανδία).\nΑπό τους δρόμους που ζούσε ως άστεγος, ο Ίον Μπ. αναγνωρίστηκε ως ένας από τους σημαντικότερους σύγχρονους ρουμάνους καλλιτέχνες, όταν ένας ιδιοκτήτης γκαλερί ανακάλυψε τα αμέτρητα κολάζ του. Μια απίστευτη κι όμως αληθινή ιστορία: «Ο κόσμος σύμφωνα με τον Ίον Μπ.», του Αλεξάντερ Νανάου (2009, Ρουμανία).\nΑνδρικές εξομολογήσεις μέσα σε σάουνες στη Φινλανδία. Μια κάθαρση σωματική και ψυχική, με λόγια από καρδιάς, αποτυπώνεται στο ντοκιμαντέρ «Ο ατμός της ζωής», των Γιόονας Μπέργκχαλ και Μίκα Χότακαϊνεν (2010, Φινλανδία- Σουηδία).\nΗ θρυλική ρεμπέτισσα Ρόζα Εσκενάζι έζησε και τραγούδησε με απαράμιλλο πάθος. Τρεις μουσικοί ακολουθούν τα χνάρια και τα αξέχαστα τραγούδια της σε Κωνσταντινούπολη, Θεσσαλονίκη και Αθήνα στο ντοκιμαντέρ «Καναρίνι μου γλυκό», του Ρόι Σερ (2011, Ισραήλ-Γαλλία-Ελλάδα).\nΈνα 13χρονο αγόρι εξαφανίζεται μυστηριωδώς. Εντοπίζεται μετά από τρία χρόνια, αλλά δεν είναι πλέον ο ίδιος. Οι έρευνες για την υπόθεση παίρνουν μια αναπάντεχη τροπή σε ένα ντοκιμαντέρ γεμάτο σασπένς που μοιάζει με ταινία θρίλερ: «Ο απατεώνας», του Μπαρτ Λέιτον (2011, Μεγ. Βρετανία-Ισπανία-ΗΠΑ).\nΟ γιος επιστρέφει στη γενέτειρά του και ξανασυναντά τη μητέρα του έπειτα από 50 χρόνια. Θέλει να ξανακερδίσει τη σχέση του μαζί της, να την κάνει ευτυχισμένη στα τελευταία της χρόνια. Το ρολόι μετρά αντίστροφα…: «Πού είναι ο γιος μου;», του Τσαϊμίν Αν (2013, Νότια Κορέα).


Καταγγελία ότι άλλαξαν τις ημερομηνίες και μοίρασαν ληγμένα τρόφιμα στη Σχολή Αξιωματικών της ΕΛ.ΑΣ (pics) | Εφημερίδα "Στόχος" - Stoxos newspaper\nΛηγμένα φαγητά, έχοντας, μάλιστα, αλλάξει την ημερομηνία, προσέφεραν σε δόκιμους αστυφύλακες στη Σχολή Αξιωματικών της Ελληνικής Αστυνομίας, όπως καταγγέλλει η Ένωση Αστυνομικών Υπαλλήλων Δυτικής Αττικής.\nΛηγμένα φαγητά σε δόκιμους αστυφύλακες στη Σχολή Αξιωματικών της Ελληνικής Αστυνομίας προσέφεραν ως γεύμα σύμφωνα με καταγγελία της Ένωσης Αστυνομικών Υπαλλήλων Δυτικής Αττικής, που κοινοποιήθηκε στον Μιχάλη Χρυσοχοΐδη.\nΌπως καταγγέλλουν οι συνδικαλιστές αστυνομικοί «βρέθηκαν τρόφιμα τα οποία δόθηκαν προς κατανάλωση με ληγμένη ημερομηνία λήξης, άλλα και με επικολλημένη νέα, πάνω στην παλιά, ημερομηνία λήξης, κάποια εκ των οποίων καταναλώθηκαν, αφού δεν εντοπίστηκαν εγκαίρως».\nΟι ίδιοι τονίζουν: «Μιλάμε ότι η ανευθυνότητα δεν έχει τέλος και αυτό είναι απορία μιας ιδιότυπης ασυλίας που έχουν κάποιοι στην Σχολή Αξιωματικών, αφού πιστεύουν ότι η πολιτική συγκυρία λειτουργεί ως ασπίδα για κάθε είδους ''αστοχία'' και παράλειψη».\nΜιλάμε ότι η ανευθυνότητα δεν έχει τέλος και αυτό είναι απόρροια μιας ιδιότυπης ασυλίας που έχουν κάποιοι στην Σχολή Αξιωματικών αφού πιστεύουν ότι η πολιτική συγκυρία λειτουργεί ως ασπίδα για κάθε είδους «αστοχία» και παράλειψη.


Η Motocraft στο τεχνικό σεμινάριο της CMD - Ortsa.gr\nΑπό τις 17 έως 20 Ιανουαρίου 2011 διεξάχθηκε το τεχνικό σεμινάριο “Marine Application Engineering” που διοργάνωσε η Cummins MerCruiser Diesel στις εγκαταστάσεις της στο Pessac της Γαλλίας. Εκπαιδευτής ήταν ο κος Dan Burns Application Engineer Manager για την CMD.\nΣκοπός του σεμιναρίου ήταν η κατανόηση των αναγκών εγκατάστασης ναυτικών κινητήρων ανάλογα με τον σκοπό χρήσης του, τις ανάγκες του ιδιοκτήτη και το είδος του σκάφους. Οι συμμετέχοντες είχαν την ευκαιρία να αναλύσουν σε βάθος τις υψηλές προδιαγραφές που θέτει η Cummins MerCruiser Diesel, ώστε κάθε νέα εγκατάσταση κινητήρα να εναρμονίζετε πλήρως με αυτές.\nPrevious article Χοροεσπερίδα και κοπή πίττας από το Γλαύκο\nNext article Μία σύντομη εισαγωγή στην τεχνική ψαρέματος Tai/Madai.


Πέθανε ο ζωγράφος Δημοσθένης Κοκκινίδης |\n5 February, 2020 - 13:30\nΑπό τη δεκαετία του 1980 εγκαταλείπει τις άμεσες αναφορές στην πολιτική και η ζωγραφική του επικεντρώνεται σε προσωπικά βιώματα.\nΗ επιλογή Τσίπρα για το Μαξίμου\nΠίνακά του, με τον τίτλο «Αντίθεση» είχε επιλέξει ο Αλέξης Τσίπρας, για το γραφείο του στο Μέγαρο Μαξίμου.\nΟ ίδιος ο Δημοσθένης Κοκκινίδης είχε πει μιλώντας στο ependisinews το πώς έγινε η επιλογή εκείνη: «Με κάλεσε ο ίδιος ο Τσίπρας και μου ζήτησε να δει έργα μου. Η επιλογή όμως, δεν έγινε με τη μία. Πέρασαν πολλά έργα μου από το γραφείο του. Και αυτό που του έκανε εντύπωση και του άρεσε πιο πολύ, ήταν το συγκεκριμένο. Οταν πήγα στο Μαξίμου, και μπήκα μέσα και είδα κρεμασμένο το έργο, κατάλαβα και συμφώνησα ότι ταιριάζει. Τόσο με τον ίδιο τον Τσίπρα, όσο και με το γραφείο του».


Βέλγιο : Η Ουνιόν, η Μπράιτον και ο Ούνταβ | Novasports\nΒέλγιο : Η Ουνιόν, η Μπράιτον και ο Ούνταβ\nThe Experts ΠΟΔΟΣΦΑΙΡΟ Pro League\nΚοιτάζεις τις βαθμολογίες σε όλη την Ευρώπη. Εκπλήξεις υπάρχουν αρκετές. Φτάνεις στο Βέλγιο και βλέπεις πρώτη στην βαθμολογία την Ουνιόν Σεν Ζιλουάζ. Τρίβεις τα μάτια σου αλλά δεν αλλάζει κάτι. Το παραμύθι έχει και δράκο… και αυτός είναι ο Ντένιζ Ούνταβ.\nΣτο τελευταίο παιχνίδι της, η Ουνιόν Σεν Ζιλουάζ νίκησε με 4-0 την Σαρλερουά. Η Μπριζ δεν νίκησε την Σταντάρ Λιέγης και έτσι, η Ουνιόν Σεν Ζιλουάζ η οποία φέτος επέστρεψε στην μεγάλη κατηγορία του Βελγίου μετά από 48 χρόνια είναι πρώτη και στο +4 από Αντβέρπ και Μπριζ.\nΔεν είναι τυχαία πρώτα και ούτε παίζει “κλεφτοπόλεμο” για να παίρνει τα παιχνίδια. Παίζει μπάλα. Έχει την καλύτερη επίθεση με 33 γκολ με την δεύτερη καλύτερη να ανήκει στην Γκενκ με 28.\nΈχει επίσημη συνεργασία με την Μπράιτον η οποία αγωνίζεται στην Premier League της Αγγλίας οπότε δεν υπάρχει… σφιχτό πορτοφόλι. Διοικητικά έχει πολλή Βρετανία στα γραφεία και αγωνιστικά τρεις Άγγλους στο ρόστερ. Για να μην ξεχνιόμαστε όμως και αλλάζουμε θέμα… επιστρέφουμε στην επίθεση φωτιά.\nΕκεί μπαίνει στην συζήτηση ο καλύτερος επιθετικός της Ευρώπης – υπερβολικά υπερβολικός χαρακτηρισμός – ή αν προτιμάτε ο επιθετικός με τα καλύτερα νούμερα σε όλη την Ευρώπη γιατί στράικερ με συμμετοχή σε 18 γκολ φέτος στο πρωτάθλημα δεν θα βρείτε.\nΟ μικρός το δέμας Ντένιζ Ούνταβ, Γερμανός στην καταγωγή, μετράει δέκα γκολ και οκτώ ασίστ…\n…για σύγκριση ο Λεβαντόβσκι έχει δεκατρία γκολ και μια ασίστ και είναι πρώτος με συμμετοχή σε δεκατέσσερα γκολ στην Μπουντεσλίγκα, o Σαλάχ έχει δέκα γκολ και έξι ασίστ στην Premier League, o Ιμόμπιλε έχει δέκα γκολ και δύο ασίστ στην Ιταλία, o Μπενζεμα δέκα γκολ και επτά ασίστ στην Λα Λίγκα και ο Μέσι δεν έχει ούτε γκολ ούτε ασίστ στην Ligue 1.\nΟ Ούνταβ μετακόμισε το καλοκαίρι του 2020 στο Βέλγιο και την δεύτερη κατηγορία από την τρίτης κατηγορίας Γερμανική Μέπεν. Σε 45 αγώνες με την φανέλα των Βέλγων έχει συμμετοχή σε 42 γκολ με 29 τέρματα και 13 ασίστ.\nΌταν τον απέκτησε η Ουνιόν η ποδοσφαιρική του αξία ήταν κάτω από ένα εκατομμύριο και έχει ήδη φτάσει τα δυόμισι.\nΓεννημένος στο Άχιμ, περίπου δεκαέξι χιλιόμετρα μακριά από την Βρέμη άρχισε το ποδόσφαιρο από τις ακαδημίες της Βέρντερ από όπου τον έδιωξαν γιατί ήταν φορ και μόλις 1,78. Η Βέρντερ είχε προτίμηση στα ψηλά παιδιά για την θέση στην επίθεση.\nΗ πορεία που ακολούθησε ήταν Βέιχε, Χάβελσε, Μπράουνσβαϊγκ, Μέπεν και Ουνιόν. Στα 25 του όταν και όχι αν, σκοράρει ακόμη μια φορά θα φτάσει τα 100 γκολ στην καριέρα του. Κοντός αλλά θαυματουργός και οδηγός για την Σεν Ζιλουάζ στην προσπάθεια που κάνει για σωτηρία αλλά μπορεί και να καταλήξει με τον τίτλο της πρωταθλήτριας Βελγίου.\nΔεν θα είναι και περίεργο καθώς μιλάμε για την ομάδα που κατέκτησε τα περισσότερα πρωταθλήματα στο Βέλγιο πριν τον Δεύτερο Παγκόσμιο Πόλεμο ενώ παραμένει τρίτη σε κατακτήσεις με 11 πίσω μόνο από Άντερλεχτ (34) και Μπριζ (17) οπότε… σεβασμός.


FilologosOnline.gr: Παιδιά με επιθετική συμπεριφορά: Πως μπορούμε να τη διαχειριστούμε. - Γράφει η Ελένη Αλεξανδρίδου\nΤα παιδιά με διαταραχές διαγωγής και συμπεριφορές κοινωνικοποιημένης επιθετικότητας χαρακτηρίζονται ως ανυπάκουα, απαθή, αντιδραστικά, καταστροφικά, εχθρικά, με εκρήξεις θυμού, μίσους και οργής και άσκησης σωματικής βίας. Τα συγκεκριμένα παιδιά τείνουν να χαρακτηρίζονται ως «αντιπαθητικά» από τους συνομηλίκους τους, τους εκπαιδευτικούς τους και, μερικές φορές, τους γονείς τους. Τα επιθετικά παιδιά δεν είναι επικίνδυνα μόνο για το σχολείο, την οικογένεια και τους συνομηλίκους τους, αλλά θέτουν σε κίνδυνο και τον ίδιο τους τον εαυτό. Μπορεί να αναπτύξουν σοβαρά συναισθηματικά προβλήματα στη μετέπειτα ζωή τους, να μη διατηρούν κοινωνικές επαφές και σχέσεις, να εμπλακούν σε εγκληματικές συμπεριφορές και να μην μπορούν να διατηρήσουν θέσεις εργασίας.\nΤρόποι διαχείρισης μιας επιθετικής συμπεριφοράς:\nΌταν το παιδί εκδηλώνει μία επιθετική συμπεριφορά πρέπει να του δίνουμε το χρόνο που χρειάζεται για να ηρεμήσει.\nΑναζητούμε, αρχικά, εμείς τις αιτίες της συμπεριφοράς του παιδιού (π.χ. αρνητική μίμηση προτύπων, κακοποίηση, άγχος κ.ά.) και ζητάμε από το ίδιο να μας παραχωρήσει το χρόνο του για να το συζητήσουμε.\nΣτη συνέχεια, προσπαθούμε να το κατευθύνουμε ενθαρρύνοντάς το να εκφράσει με λόγια – όχι με πράξεις – τα αρνητικά του συναισθήματα. Του εξηγούμε π.χ. πως το συναίσθημα του θυμού που οδηγεί στην επιθετικότητα είναι φυσιολογικό, αλλά η έκφρασή του πρέπει να αλλάξει (αυτό μπορεί να γίνει παραθέτοντάς του τα μειονεκτήματα του θυμού).\nΘέτουμε ξεκάθαρα όρια – κανόνες στο παιδί και φροντίζουμε τη συνεπή εφαρμογή τους. Τα επακόλουθα (ως συνέπειες των πράξεων) πρέπει να ακολουθούν χρονικά την επιθετική πράξη του παιδιού. Η συγκεκριμένη τιμωρία θα πρέπει δίνεται με ήρεμο και ευγενικό τρόπο και με τη μορφή στέρησης μικρών προνομίων. Σε καμία περίπτωση δεν πρέπει να γίνεται με την άσκηση παρόμοιας επιθετικότητας. Δε ξεχνάμε, όμως, πως πρέπει παράλληλα να ανταμείβουμε τις καλές και ευγενικές συμπεριφορές του παιδιού ώστε να υπάρχει ένας ξεκάθαρος διαχωρισμός του καλού και του κακού.\nΣε περιπτώσεις όπου υπάρχει δυσκολία αναγνώρισης από την πλευρά του παιδιού της επιθετικότητας, πέρα από την επισήμανση και την ανάλυση της συμπεριφοράς μπορούμε να διδάξουμε στο παιδί τρόπους εναλλακτικών λύσεων διαχείρισης των επιθετικών – αρνητικών του συναισθημάτων και πράξεων.\nΠάντοτε πρέπει να γίνεται έλεγχος του περιβάλλοντος που ζει το παιδί (π.χ. τηλεόραση, παρέες συνομηλίκων κ.ά.) προς αποφυγή της εκδήλωσης μίας επιθετικής συμπεριφοράς ως επακόλουθο της αρνητικής μίμησης λανθασμένων προτύπων με τα οποία το παιδί έρχεται σε επαφή.\nΤέλος, δε πρέπει να ξεχνάμε πως ως γονείς ή εκπαιδευτικοί οφείλουμε να λειτουργούμε σύμφωνα με τα σωστά πρότυπα συμπεριφοράς γιατί ως μέλη του περιβάλλοντος του παιδιού (σημαντικοί άλλοι) επηρεάζουμε τις πράξεις του αρνητικά και θετικά όταν μας μιμείται ως παράδειγμα.\nΑναρτήθηκε από Ελένη Αλεξανδρίδου στις 1:32 μ.μ.\nΗ Φυσική Αγωγή στο σχολείο - Γράφει η Αθηνά Τεπετζ...\nΠαιδιά με επιθετική συμπεριφορά: Πως μπορούμε να τ...


Με... μέτρο ο ελεύθερος χρόνος | Vita.gr\nBody & Mind 13 Σεπτεμβρίου 2021 | 15:25 | Vita Team\nΜε… μέτρο ο ελεύθερος χρόνος\nΓνωρίζουμε ότι ο ελεύθερος χρόνος είναι κομβικής σημασίας για την ευημερία μας… Πόσες ώρες όμως, είναι αρκετές;\nΚαθώς ο ελεύθερος χρόνος ενός ατόμου αυξάνεται, τόσο τονώνεται και το αίσθημα ευεξίας, μέχρι όμως ενός σημείου. Οι πολλές «κενές» ώρες μπορεί επίσης να μας επηρεάζουν αρνητικά, σύμφωνα με νέα έρευνα που δημοσιεύθηκε από την American Psychological Association.\n«Συχνά διαμαρτυρόμαστε επειδή είμαστε πολύ απασχολημένοι, ζητώντας μερικές έξτρα ώρες ελεύθερου χρόνου.\nΕλεύθερος χρόνος και παραγωγικότητα σε ισορροπία\nΑλλά συνδέεται στην πραγματικότητα ο περισσότερος χρόνος με μεγαλύτερη ευτυχία; Διαπιστώσαμε ότι η έλλειψη διακριτικών ωρών την ημέρα οδηγεί σε μεγαλύτερο άγχος και χαμηλότερη υποκειμενική ευημερία» αναφέρει χαρακτηριστικά η δρ. Marissa Sharif, επίκουρη καθηγήτρια μάρκετινγκ στο Wharton School και επικεφαλής συγγραφέας της μελέτης.\n«Ενώ ο ιδιαίτερα περιορισμένος ελεύθερος χρόνος μας επηρεάζει αρνητικά, ο περισσότερος δεν είναι πάντα καλύτερος» επισημαίνει.\nΟι ερευνητές ανέλυσαν δεδομένα από 21.736 Αμερικανούς μεταξύ 2012 και 2013. Οι συμμετέχοντες παρείχαν λεπτομερή περιγραφή του τι έκαναν τις προηγούμενες 24 ώρες, υποδεικνύοντας την ώρα της ημέρας και τη διάρκεια κάθε δραστηριότητας και ανέφεραν το αίσθημα της ευημερίας τους.\nΟι ερευνητές διαπίστωσαν ότι καθώς αυξανόταν ο ελεύθερος χρόνος, αυξανόταν και η ευημερία, αλλά σταθεροποιήθηκε περίπου στις δύο ώρες και άρχισε να μειώνεται μετά τις πέντε. Οι συσχετίσεις και στις δύο κατευθύνσεις ήταν στατιστικά σημαντικές.\nΟι ερευνητές ανέλυσαν επίσης δεδομένα από 13.639 εργαζόμενους Αμερικανούς μεταξύ 1992 και 2008. Μεταξύ των πολλών ερωτήσεων της έρευνας, οι συμμετέχοντες ρωτήθηκαν για το χρονικό περιθώριο του ελεύθερου χρόνου και την υποκειμενική ευημερία τους, η οποία μετρήθηκε ως ικανοποίηση από τη ζωή.\nΓια να διερευνήσουν περαιτέρω το φαινόμενο, οι ερευνητές πραγματοποίησαν δύο διαδικτυακά πειράματα στα οποία συμμετείχαν περισσότεροι από 6.000 συμμετέχοντες. Στο πρώτο πείραμα, οι συμμετέχοντες κλήθηκαν να φανταστούν ότι έχουν ένα συγκεκριμένο χρονικό περιθώριο κάθε μέρα για τουλάχιστον έξι μήνες.\nΟι συμμετέχοντες επιλέχθηκαν τυχαία για να έχουν λίγο (15 λεπτά ανά ημέρα), μέτριο (3,5 ώρες την ημέρα) ή πολύ (7 ώρες την ημέρα) ελεύθερο χρόνο. Οι συμμετέχοντες κλήθηκαν να αναφέρουν τον βαθμό στον οποίο βίωσαν απόλαυση, ευτυχία ή ικανοποίηση.\nΟι συμμετέχοντες τόσο με λίγο όσο και με πολύ ελεύθερο χρόνο ανέφεραν μειωμένα αισθήματα ευεξίας. Οι ερευνητές διαπίστωσαν ότι εκείνοι με λιγότερες ελεύθερες ώρες είχαν περισσότερο άγχος αλλά εκείνοι με πολλές ώρες αισθάνονταν λιγότερο παραγωγικοί.\nΟι ερευνητές διαπίστωσαν επίσης ότι οι συμμετέχοντες με περισσότερο ελεύθερο χρόνο ανέφεραν χαμηλότερα επίπεδα ευημερίας όταν συμμετείχαν σε μη παραγωγικές δραστηριότητες. Ωστόσο, όταν ασχολούνταν με παραγωγικές δραστηριότητες, όσοι είχαν περισσότερο ελεύθερο χρόνο ένιωθαν παρόμοια με εκείνους με μέτριο ελεύθερο χρόνο.


ΕΛΛΗΝΙΚΗ ΔΗΜΟΚΡΑΤΙΑ. Δημήτρης Σπαθάρας Σχολικός Σύμβουλος Μαθηματικών. Λαμία, 19 Απριλίου 2013 Αριθ. Πρωτ.: 317. Προς: - PDF ΔΩΡΕΑΝ Λήψη\nDownload "ΕΛΛΗΝΙΚΗ ΔΗΜΟΚΡΑΤΙΑ. Δημήτρης Σπαθάρας Σχολικός Σύμβουλος Μαθηματικών. Λαμία, 19 Απριλίου 2013 Αριθ. Πρωτ.: 317. Προς:"\n1 ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΣΤΕΡΕΑΣ ΕΛΛΑΔΑΣ ΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ Δ/ΘΜΙΑΣ ΕΚΠ/ΣΗΣ ΝΟΜΟΥ ΦΘΙΩΤΙΔΑΣ Δημήτρης Σπαθάρας Σχολικός Σύμβουλος Μαθηματικών Φθιώτιδας, Ευρυτανίας και Φωκίδας Κύπρου 85, Λαμία Τηλ.: Fax: Προς: Λαμία, 19 Απριλίου 2013 Αριθ. Πρωτ.: 317 Τα Ημερήσια Γενικά Λύκεια των νομών Φθιώτιδας, Ευρυτανίας και Φωκίδας. Διδάσκοντες Καθηγητές Μαθηματικών. Κοιν.: 1. Περιφερειακή Διεύθυνση Π/θμιας και Δ/θμιας Εκπ/σης Στερεάς Ελλάδας. Τμήμα Επιστημονικής και Παιδαγωγικής Καθοδήγησης. 2. Διευθύνσεις Δ/θμιας Εκπ/σης νομών Φθιώτιδας, Ευρυτανίας και Φωκίδας. Θέμα: Καθορισμός της εξεταστέας ύλης στα Μαθηματικά των Α, Β και Γ τάξεων Ημερήσιων Γενικών Λυκείων, ενόψει των γραπτών προαγωγικών και απολυτηρίων εξετάσεων περιόδου Μαΐου Ιουνίου Συνάδελφοι, Πλησιάζοντας προς την ημερομηνία λήξης των μαθημάτων στα γενικά λύκεια, αρχίζει το στάδιο της εκπαιδευτικής διαδικασίας που αφορά τις επαναλήψεις, τον καθορισμό της εξεταστέας ύλης, τις οδηγίες προς τους μαθητές μας και τέλος τις γραπτές προαγωγικές και απολυτήριες εξετάσεις, οι οποίες αποτελούν την τελική ετήσια αξιολόγηση. Η υλοποίηση του σταδίου αυτού, ι- διαίτερα όσο αφορά το μάθημα των μαθηματικών, δεν είναι µια απλή, συνηθισμένη διαδικασία, αλλά ένα σοβαρό έργο με πολλές παραμέτρους. Για το σημαντικό αυτό έργο που θα επιτελέσετε, θέλω να σας υπενθυμίσω τη σχετική νομοθεσία και να επισημάνω μερικά πράγματα, τα οποία πιστεύω ότι θα βοηθήσουν στο έργο σας. Καθορισμός της εξεταστέας ύλης. Η νομοθεσία που διέπει τον καθορισμό της εξεταστέας ύλης των Α και Β τάξεων γενικού λυκείου υπάρχει στo Π.. 60/2006, άρθρο 16, παρ. 2. Για τον καθορισμό της εξεταστέας ύλης της Γ\n2 τάξης γενικού λυκείου στα μαθήματα που εξετάζονται σε επίπεδο σχολικής μονάδας, ισχύει η παρ. Α του άρθρου 17 του Π.Δ. 60/2006 η οποία παραπέμπει στο άρθρο 16, παρ. 2 του ιδίου Π.Δ. Το ίδιο ισχύει και για τα μαθήματα της Γ τάξης που ορίζονται ως πανελλαδικά εξεταζόμενα σύμφωνα με την Υ.Α /Γ2/ , εφόσον εξετάζονται σε επίπεδο σχολικής μονάδας. Σχετική είναι και η 51777/Γ2/ Σύμφωνα με τα παραπάνω, η εξεταστέα ύλη για όλα τα μαθήματα των Α και Β τάξεων και για όλα τα μαθήματα που εξετάζονται σε επίπεδο σχολικής μονάδας της Γ τάξης γενικού λυκείου, δεν μπορεί να είναι λιγότερη από το μισό και περισσότερη από τα 2/3 της διδακτέας ύλης. Η διδακτέα ύλη για τα μαθηματικά όλων των τάξεων γενικού λυκείου ορίζεται ακριβώς από τις εγκυκλίους 76775/Γ2/ , /Γ2/ , /Γ2/ και /Γ2/ της /νσης Σπουδών /θµιας Εκπ/σης του Υ.ΠΑΙ.Θ.Π.Α. Δεν αποτελεί εξεταστέα ύλη, η ύλη του σχολικού βιβλίου μιας προηγούμενης τάξης που διδάχθηκε στην επόμενη τάξη, αφού κατά το αναλυτικό πρόγραμμα δεν θεωρείται εξεταστέα ύλη για την τάξη αυτή. Στο σημείο αυτό οφείλω να τονίσω ότι πρέπει να διδάσκεται όλη η διδακτέα ύλη που προβλέπεται. Η ολοκλήρωση της διδακτέας ύλης είναι εφικτή, αν τηρήσουμε τις οδηγίες διαχείρισης της ύλης για κάθε τάξη των παραπάνω εγκυκλίων. Όπως προκύπτει και στην πράξη, αυτό ισχύει στην πλειονότητα των περιπτώσεων, απ ότι είμαι σε θέση να γνωρίζω από τις επισκέψεις μου σε πολλά Γενικά Λύκεια και τη συνεργασία που είχα με τους συναδέλφους. Η εξεταστέα ύλη είναι η ίδια για όλα τα τμήματα της ίδιας τάξης του ίδιου σχολείου. Η επιλογή και ο ακριβής προσδιορισμός της γίνεται με εισήγηση των διδασκόντων και με την έγκριση του Διευθυντή του Λυκείου και γνωστοποιείται στους μαθητές πέντε εργάσιμες μέρες πριν από τη λήξη των μαθημάτων. Η εξεταστέα ύλη καταγράφεται στα βιβλία διδασκόμενης ύλης των τμημάτων και υπογράφεται από τον διδάσκοντα και από τον Διευθυντή του Λυκείου. H εξεταστέα ύλη των μαθηματικών, όπως και αυτή που δεν είναι εξεταστέα, υπολογίζονται συνήθως σε τρέχουσες σελίδες του βιβλίου, που περιλαμβάνουν θεωρία, εφαρμογές, ασκήσεις και προβλήματα. Επισημάνσεις για τον καθορισμό της εξεταστέας ύλης. Ο θεσμός του ορισμού της εξεταστέας ύλης έως το πολύ τα 2/3 της διδακτέας ύλης, δεν αποσκοπεί µόνο στην ελάφρυνση των μαθητών, αλλά έχει στόχο να δώσει στο διδάσκοντα τη δυνατότητα να επισημάνει στους μαθητές τις περισσότερο σημαντικές ενότητες. Έτσι θα του δώσει τη δυνατότητα να ελέγξει την απόκτηση βασικών γνώσεων και δεξιοτήτων στα μαθηματικά, μέσα από τις ενότητες αυτές. Το αναλυτικό πρόγραμμα κάθε τάξης περιέχει τη διδακτέα ύλη. Η ύλη όμως αυτή, ως γνωστό, συνίσταται από πληθώρα γνώσεων και δεξιοτήτων που πρέπει ο μαθητής να αποκτήσει. Όμως εκ των πραγμάτων δεν μπορούν να ελεγχθούν όλες στις προαγωγικές και απολυτήριες εξετάσεις, αλλά και δεν έχουν όλες την ίδια βαρύτητα, είτε ως προαπαιτούμενες για τις επόμενες τάξεις είτε ή ως γνώση γενικότερα. Έτσι είναι αναγκαίο να γίνει κάποια επιλογή, ασφαλώς µε κάποια κριτήρια. Δύο είναι τα βασικά κριτήρια με τα οποία επιλέγουμε την εξεταστέα ύλη: Ποιες γνώσεις και δεξιότητες από την διδαχθείσα ύλη θα χρειαστούν περισσότερο οι μαθητές μας στη ζωή τους. Ποιες είναι οι βασικές γνώσεις και δεξιότητες από την διδαχθείσα ύλη που πρέπει να κατέχουν οι μαθητές μας για τις επόμενες τάξεις. 2\n3 Ο καθορισμός της εξεταστέας ύλης δεν αφορά μόνο τη δίωρη γραπτή εξέταση των μαθητών μας. Αφορά ίσως περισσότερο την οργάνωση της μελέτης τους, ενόψει της προετοιμασίας τους για τις εξετάσεις. Σ αυτό το σημείο θα πρέπει να είμαστε αρκετά προσεκτικοί, στο πώς ακριβώς θα κατευθύνουμε τη μελέτη τους, καθορίζοντας την εξεταστέα ύλη με βάση τα παραπάνω κριτήρια. Δεν είναι καλή πρακτική να αφαιρούνται ολόκληρα κεφάλαια με μόνο κριτήριο τον απαιτούμενο αριθμό σελίδων. Καλή πρακτική είναι να αφαιρούνται επιμέρους παράγραφοι από ορισμένα κεφάλαια με κριτήριο, το τι είναι λιγότερο σημαντικό ή έχει διδαχθεί σε άλλη τάξη και απλά εδώ παρουσιάζεται για λόγους επανάληψης ή συμπλήρωσης ή εισαγωγής στις νέες έννοιες. Πολλοί συνάδελφοι προβληματίζονται για τον καθορισμό της εξεταστέας ύλης στην άλγεβρα της Β τάξης γενικού λυκείου. Ο λόγος είναι ότι το αναλυτικό πρόγραμμα στο μάθημα αυτό ε- φαρμόζεται για πρώτη φορά και δεν υπάρχει προηγούμενη εμπειρία. Η πρότασή μου είναι να αφαιρέσουμε επιμέρους παραγράφους από ορισμένα κεφάλαια, με στόχο να παραμείνουν όλα τα σημαντικά στην εξεταστέα ύλη. Έτσι θα κατευθύνουμε τη μελέτη των μαθητών μας σε όλα τα σημαντικά τμήματα της ύλης των μαθηματικών, πράγμα που εκτός από τις εξετάσεις, θα τους είναι χρήσιμο και μελλοντικά. Οδηγίες προς τους μαθητές. Για την ύλη των Μαθηματικών που δεν είναι εξεταστέα, είναι σκόπιμο να υπενθυμίσουμε στους μαθητές μας ότι δεν θα τεθούν θέματα θεωρίας αλλά ούτε και ασκήσεις που θα απαιτούν κατά κύριο λόγο γνώσεις και δεξιότητες από την ύλη αυτή. Είναι, όμως, υποχρεωμένοι να γνωρίζουν βασικές γνώσεις από την ύλη αυτή, που θα τις χρησιμοποιήσουν ενδεχομένως για τη λύση ασκήσεων και προβλημάτων ή για να κατανοήσουν άλλες έννοιες που είναι στην εξεταστέα ύλη. Το ίδιο ισχύει και για την ύλη προηγουμένων τάξεων. Αυτό αποτελεί µια βασική αρχή της δομής των μαθηματικών και πρέπει να γίνεται σαφές στους μαθητές μας. Στις εξετάσεις δεν μπορούμε να θέσουμε ως θέμα µια εφαρμογή του σχολικού βιβλίου ούτε μέρος αυτής. Οι εφαρμογές δεν εξετάζονται με κανένα τύπο ερωτήσεων (ανοικτού τύπου, πολλαπλής επιλογής, σωστό λάθος, κτλ) ούτε ως θεωρία, ούτε ως ασκήσεις. Έχουν όμως τη δυνατότητα οι μαθητές μας να χρησιμοποιήσουν τα συμπεράσματα των εφαρμογών και των παραδειγμάτων ως προτάσεις για τη λύση ασκήσεων ή προβλημάτων, όπως ακριβώς χρησιμοποιούν τα θεωρήματα, τις ιδιότητες και τους κανόνες της θεωρίας. Αυτό πρέπει να γίνει γνωστό με σαφήνεια στους μαθητές μας. Σκόπιμο είναι δε να επισημανθούν οι ενδεχόμενες εφαρμογές που έ- χουν αυτό το πλεονέκτημα. Ενδεικτικές προτάσεις για την εξεταστέα ύλη. Στη συνέχεια παραθέτω κάποιες ενδεικτικές προτάσεις για την εξεταστέα ύλη. Οι προτάσεις αυτές γίνονται με την προϋπόθεση ότι έχουμε ολοκληρώσει όλη την ύλη που προβλέπεται, δηλαδή η διδαχθείσα ύλη είναι όση και η διδακτέα. Σε αντίθετη περίπτωση μπορούν να γίνουν οι σχετικές προσαρμογές, λιγοστεύοντας ανάλογα την εξεταστέα ύλη. Έχει γίνει προσπάθεια να συμπεριληφθούν οι περισσότερο σημαντικές ενότητες της κάθε τάξης. Οι προτάσεις αυτές δεν είναι δεσμευτικές και έχετε τη δυνατότητα να κάνετε επιμέρους τροποποιήσεις. Σε περίπτωση που οι διδάσκοντες το μάθημα στην τάξη είναι περισσότεροι του ενός η συνεργασία για τον καθορισμό της εξεταστέας ύλης θα πρέπει να γίνεται με σύνεση και σε κλίμα αμοιβαίας κατανόησης. 3\n4 ΕΞΕΤΑΣΤΕΑ ΥΛΗ ΤΗΣ ΓΕΩΜΕΤΡΙΑΣ Α ΤΑΞΗΣ ΓΕΝΙΚΟΥ ΛΥΚΕΙΟΥ ΕΝΔΕΙΚΤΙΚΗ ΠΡΟΤΑΣΗ 3.1 Είδη και στοιχεία τριγώνων ο Κριτήριο ισότητας τριγώνων εκτός της απόδειξης του θεωρήματος ο Κριτήριο ισότητας τριγώνων ο Κριτήριο ισότητας τριγώνων. 3.6 Κριτήρια ισότητας ορθογώνιων τριγώνων. ΚΕΦ. 3 ο 3.7 Κύκλος Μεσοκάθετος Διχοτόμος Σχέση εξωτερικής και απέναντι γωνίας εκτός της απόδειξης του θεωρήματος Τριγωνική ανισότητα Κάθετες και πλάγιες Σχετικές θέσεις ευθείας και κύκλου Εφαπτόμενα τμήματα Σχετικές θέσεις δύο κύκλων. 4.2 Τέμνουσα δύο ευθειών Ευκλείδειο αίτημα. ΚΕΦ. 4 Ο 4.6 Άθροισμα γωνιών τριγώνου. 4.7 Γωνίες με πλευρές κάθετες. 4.8 Άθροισμα γωνιών κυρτού ν-γώνου. 5.2 Παραλληλόγραμμα. 5.3 Ορθογώνιο. 5.4 Ρόμβος. 5.5 Τετράγωνο. ΚΕΦ. 5 Ο 5.6 Εφαρμογές στα τρίγωνα. 5.7 Βαρύκεντρο τριγώνου εκτός της απόδειξης του θεωρήματος. 5.8 Το ορθόκεντρο τριγώνου. 5.9 Μια ιδιότητα του ορθογωνίου τριγώνου Τραπέζιο Ισοσκελές τραπέζιο. 6.2 Σχέση εγγεγραμμένης και αντίστοιχης επίκεντρης. ΚΕΦ. 6 Ο 6.3 Γωνία χορδής και εφαπτομένης. 6.4 Το εγγεγραμμένο τετράπλευρο. 6.5 Το εγγράψιμο τετράπλευρο εκτός της απόδειξης του θεωρήματος. 4\n5 ΕΞΕΤΑΣΤΕΑ ΥΛΗ ΤΗΣ ΑΛΓΕΒΡΑΣ Α ΤΑΞΗΣ ΓΕΝΙΚΟΥ ΛΥΚΕΙΟΥ ΕΝΔΕΙΚΤΙΚΗ ΠΡΟΤΑΣΗ ΚΕΦ. 1 ο 1.2 Η έννοια της πιθανότητας εκτός της υποπαραγράφου «Αξιωματικός ορισμός πιθανότητας». ΚΕΦ. 2 ο 2.3 Απόλυτη τιμή πραγματικού αριθμού. 2.4 Ρίζες πραγματικών αριθμών εκτός των αποδείξεων των ιδιοτήτων 3 και Εξισώσεις 1 ου βαθμού. ΚΕΦ. 3 Ο 3.2 Η εξίσωση ν x α 3.3 Εξισώσεις 2 ου βαθμού. ΚΕΦ. 4 Ο 4.1 Ανισώσεις 1 ου βαθμού. 4.2 Ανισώσεις 2 ου βαθμού. ΚΕΦ. 5 Ο 5.2 Αριθμητική πρόοδος εκτός από την απόδειξη για το S ν 6.1 Η έννοια της συνάρτησης. ΚΕΦ. 6 Ο 6.2 Γραφική παράσταση συνάρτησης εκτός της υποπαραγράφου «Απόσταση σημείων». 6.3 Η συνάρτηση: f(x) αx β εκτός της κλίσης ευθείας ως λόγος μεταβολής. ΚΕΦ. 7 Ο 7.3 Μελέτη της συνάρτησης: 2 f(x) αx βx γ ΕΞΕΤΑΣΤΕΑ ΥΛΗ ΤΗΣ ΑΛΓΕΒΡΑΣ Β ΤΑΞΗΣ ΓΕΝΙΚΟΥ ΛΥΚΕΙΟΥ ΕΝΔΕΙΚΤΙΚΗ ΠΡΟΤΑΣΗ ΚΕΦ. 1 ο 1.1 Γραμμικά συστήματα. 1.2 Μη γραμμικά συστήματα. ΚΕΦ. 3 Ο 3.4 Οι τριγωνομετρικές συναρτήσεις. 3.5 Βασικές τριγωνομετρικές εξισώσεις. 4.2 Διαίρεση πολυωνύμων. ΚΕΦ. 4 Ο 4.3 Πολυωνυμικές εξισώσεις και ανισώσεις. 4.4 Εξισώσεις και ανισώσεις που ανάγονται σε πολυωνυμικές. 5.1 Εκθετική συνάρτηση. ΚΕΦ. 5 Ο 5.2 Λογάριθμοι χωρίς την απόδειξη της αλλαγής βάσης. 5.3 Λογαριθμική συνάρτηση με βάση μόνο το 10 και το e. 5\n6 ΕΞΕΤΑΣΤΕΑ ΥΛΗ ΤΗΣ ΓΕΩΜΕΤΡΙΑΣ Β ΤΑΞΗΣ ΓΕΝΙΚΟΥ ΛΥΚΕΙΟΥ ΕΝΔΕΙΚΤΙΚΗ ΠΡΟΤΑΣΗ 9.2 Το πυθαγόρειο θεώρημα. ΚΕΦ. 9 ο 9.4 Γενίκευση του πυθαγορείου θεωρήματος χωρίς την απόδειξη του θεωρήματος ΙΙ. 9.5 Θεωρήματα διαμέσων. 9.6 Τέμνουσες κύκλου Εμβαδόν ευθυγράμμου σχήματος Ισοδύναμα ευθύγραμμα σχήματα. ΚΕΦ. 10 Ο 10.3 Εμβαδόν βασικών ευθυγράμμων σχημάτων Άλλοι τύποι για το εμβαδόν τριγώνου χωρίς την απόδειξη του τύπου ΙΙΙ Λόγος εμβαδών όμοιων τριγώνων πολυγώνων Ορισμός κανονικού πολυγώνου Ιδιότητες και στοιχεία κανονικών πολυγώνων χωρίς τις αποδείξεις των θεωρημάτων. ΚΕΦ. 11 Ο 11.3 Εγγραφή βασικών κανονικών πολυγώνων σε κύκλο και στοιχεία τους χωρίς τις εφαρμογές 2, Προσέγγιση του μήκους του κύκλου με κανονικά πολύγωνα Μήκος τόξου Προσέγγιση του εμβαδού του κύκλου με κανονικά πολύγωνα Εμβαδόν κυκλικού τομέα και κυκλικού τμήματος. ΕΞΕΤΑΣΤΕΑ ΥΛΗ ΤΩΝ ΜΑΘΗΜΑΤΙΚΩΝ ΘΕΤΙΚΗΣ ΚΑΙ ΤΕΧΝΟΛΟΓΙΚΗΣ ΚΑΤΕΥΘΥΝΣΗΣ Β ΤΑΞΗΣ ΓΕΝΙΚΟΥ ΛΥΚΕΙΟΥ ΕΝΔΕΙΚΤΙΚΗ ΠΡΟΤΑΣΗ ΚΕΦ. 1 ο 1.4 Συντεταγμένες στο επίπεδο χωρίς την εφαρμογή 2 στη σελίδα Εσωτερικό γινόμενο διανυσμάτων. 2.1 Εξίσωση ευθείας. ΚΕΦ. 2 Ο 2.2 Γενική μορφή εξίσωσης ευθείας. 2.3 Εμβαδόν τριγώνου χωρίς τις αποδείξεις των τύπων της απόστασης σημείου από ευθεία, του εμβαδού τριγώνου και της εφαρμογής 1 στη σελίδα Ο κύκλος χωρίς τις παραμετρικές εξισώσεις του κύκλου. ΚΕΦ. 3 Ο Η παραβολή χωρίς την απόδειξη της εξίσωσης της παραβολής, την απόδειξη του τύπου της εφαπτομένης και την εφαρμογή 1 στη σελίδα 96. Η έλλειψη χωρίς την απόδειξη της εξίσωσης της έλλειψης, τις παραμετρικές εξισώσεις της έλλειψης, την εφαρμογή στη σελίδα 107, την εφαρμογή 1 στη σελίδα 109 και την εφαρμογή 2 στη σελίδα\n7 ΕΞΕΤΑΣΤΕΑ ΥΛΗ ΤΩΝ ΜΑΘΗΜΑΤΙΚΩΝ ΚΑΙ ΣΤΟΙΧΕΙΩΝ ΣΤΑΤΙΣΤΙΚΗΣ Γ ΤΑΞΗΣ ΓΕΝΙΚΟΥ ΛΥΚΕΙΟΥ ΓΙΑ ΤΙΣ ΕΝΔΟΣΧΟΛΙΚΕΣ ΕΞΕΤΑΣΕΙΣ ΕΝΔΕΙΚΤΙΚΗ ΠΡΟΤΑΣΗ ΚΕΦ. 1 ο 1.3 Παράγωγος συνάρτησης 1.2 Η έννοια της παραγώγου. 1.4 Εφαρμογές των παραγώγων, χωρίς το κριτήριο της 2 ης παραγώγου. ΚΕΦ. 2 Ο Παρουσίαση στατιστικών δεδομένων, χωρίς την υποπαράγραφο «Κλάσεις άνισου πλάτους». Μέτρα θέσης και διασποράς, χωρίς τις υποπαραγράφους «Εκατοστημόρια», «Επικρατούσα τιμή» και «Ενδοτεταρτημοριακό εύρος». ΕΞΕΤΑΣΤΕΑ ΥΛΗ ΤΩΝ ΜΑΘΗΜΑΤΙΚΩΝ ΘΕΤΙΚΗΣ ΚΑΙ ΤΕΧΝΟΛΟΓΙΚΗΣ ΚΑΤΕΥΘΥΝΣΗΣ Γ ΤΑΞΗΣ ΓΕΝΙΚΟΥ ΛΥΚΕΙΟΥ ΓΙΑ ΤΙΣ ΕΝΔΟΣΧΟΛΙΚΕΣ ΕΞΕΤΑΣΕΙΣ ΕΝΔΕΙΚΤΙΚΗ ΠΡΟΤΑΣΗ ΜΕΡΟΣ Α 2.2 Πράξεις στο σύνολο των μιγαδικών. ΚΕΦ. 2 ο 2.3 Μέτρο μιγαδικού αριθμού. 1.4 Όριο συνάρτησης στο x0 ΜΕΡΟΣ Β ΚΕΦ. 1 Ο 1.5 Ιδιότητες των ορίων, χωρίς τις αποδείξεις της υποπαραγράφου «Τριγωνομετρικά όρια». 1.6 Μη πεπερασμένο όριο στο x0 1.7 Όρια συνάρτησης στο άπειρο. 1.8 Συνέχεια συνάρτησης. 2.1 Η έννοια της παραγώγου, χωρίς την υποπαράγραφο «Κατακόρυφη εφαπτομένη». 2.2 Παραγωγίσιμες συναρτήσεις Παράγωγος συνάρτηση. 2.3 Κανόνες παραγώγισης, χωρίς την απόδειξη του θεωρήματος που αναφέρεται στην παράγωγο γινομένου συναρτήσεων. ΜΕΡΟΣ Β ΚΕΦ. 2 Ο 2.5 Θεώρημα μέσης τιμής διαφορικού λογισμού. 2.6 Συνέπειες του θεωρήματος μέσης τιμής. 2.7 Τοπικά ακρότατα συνάρτησης, χωρίς το θεώρημα της σελίδας Κυρτότητα Σημεία καμπής συνάρτησης. Μελέτη μόνο συναρτήσεων που είναι δυο, τουλάχιστον, φορές παραγωγίσιμες στο εσωτερικό του πεδίου ορισμού τους. 2.9 Ασύμπτωτες Κανόνες De l Hospital. Ο Σχολικός Σύμβουλος των Μαθηματικών Δημήτρης Σπαθάρας 7\nΔΗΜΗΤΡΙΟΣ ΣΠΑΘΑΡΑΣ ΣΧΟΛΙΚΟΣ ΣΥΜΒΟΥΛΟΣ ΜΑΘΗΜΑΤΙΚΩΝ www.pe03.gr. didefth.gr\n. ΔΗΜΗΤΡΙΟΣ ΣΠΑΘΑΡΑΣ ΣΧΟΛΙΚΟΣ ΣΥΜΒΟΥΛΟΣ ΜΑΘΗΜΑΤΙΚΩΝ www.pe03.gr. Δημήτριος Σπαθάρας Σχολικός Σύμβουλος Μαθηματικών, Φθιώτιδας και Ευρυτανίας www.pe03.gr ΠΡΟΛΟΓΟΣ Ο οδηγός αυτός απευθύνεται στους εκπαιδευτικούς\nΕΛΛΗΝΙΚΗ ΔΗΜΟΚΡΑΤΙΑ. Δημήτρης Σπαθάρας Σχολικός Σύμβουλος Μαθηματικών. Λαμία, 13 Μαΐου 2013 Αριθ. Πρωτ.: 340. Προς:


Η κυκλοφορία των The Inpatient και Bravo Team θα καθυστερήσει\nΗ κυκλοφορία των The Inpatient και Bravo Team θα καθυστερήσει\nby Άρης Φουρναράκης on 13 Νοεμβρίου 2017\nΣύμφωνα με την Sony δυο τίτλοι που αναπτύσσονται για το PS VR, από την Supermassive Games θα καθυστερήσουν να κυκλοφορήσουν. O λόγος για το hospital horror The Inpatient και το co-operative cover shooter Bravo Team.\nΟι δυο τίτλοι είχαν ανακοινωθεί στην Ε3 και ήταν να κυκλοφορήσουν μέχρι το τέλος του παρόντος έτους. Σύμφωνα με ένα post στο website της Supermassive, το Inpatient, ένα VR ψυχολογικό θρίλερ το οποίο λαμβάνει χώρα στο universe του Until Dawn, θα κυκλοφορήσει στις 24 Ιανουαρίου 2018 στην Ευρώπη, ενώ μια μέρα νωρίτερα θα γίνει διαθέσιμο στην Αμερική.\nΣτην συνέχεια του post η Supermassive αναφέρει οτι το διαδραστικό co-op first-person cover shooter, Bravo Team, θα κυκλοφορήσει στις 7 Μαρτίου 2018 για την Ευρώπη, ενώ στις 6 του ίδιου μήνα θα είναι διαθέσιμο στην Αμερική.\nΤέλος με ένα post του στο Twitter, το PlayStation Europe, ανακοίνωσε ότι η καθυστέρηση των δυο τίτλων θα δώσει παραπάνω χρόνο στους developers, ώστε να κάνουν τα παιχνίδια όσο το δυνατόν πιο διασκεδαστικά γίνεται.\nBravo TeamDelayedPS VRPS4SonySupermassive GamesThe Inpatient\nBravo Team, Delayed, PS VR, PS4, Sony, Supermassive Games, The Inpatient\nby Ελένη Δρίβα on 15 Μαρτίου 2018


WIKILEAKS:Έγγραφα-φωτιά κατά της Ελλάδας .ΤΙ ΕΧΟΥΜΕ ΔΙΑΒΑΣΕΙ ΜΕΧΡΙ ΤΩΡΑ. - TO KLYSMA\nWIKILEAKS:Έγγραφα-φωτιά κατά της Ελλάδας .ΤΙ ΕΧΟΥΜΕ ΔΙΑΒΑΣΕΙ ΜΕΧΡΙ ΤΩΡΑ.\nWIKILEAKS: ΤΙΝΑΞΕ ΤΗΝ ΠΑΓΚΟΣΜΙΑ ΔΙΠΛΩΜΑΤΙΑ ΣΤΟΝ ΑΕΡΑ\nΟι Γερμανοί ετοιμάζονταν να μας πετάξουν από την Ευρωπαϊκή Ένωση τον περασμένο Φεβρουάριο, όταν ήταν εμφανές το αδιέξοδο της ελληνικής οικονομίας\nΆνω κάτω έχουν κάνει την παγκόσμια διπλωματία οι αποκαλύψεις των εγγράφων από και προς το υπουργείο Εξωτερικών των ΗΠΑ από το Wikileaks.\nΟ διευθυντής του Τζούλιαν Ασάτζ έδωσε στη δημοσιότητα το πρώτο πακέτο των αμερικανικών εσωτερικών εγγράφων και όπως δήλωσε χαρακτηριστικά ο Ιταλός υπουργός Εξωτερικών Φράνκο Φρατίνι, προκάλεσε «την 11η Σεπτεμβρίου της παγκόσμιας διπλωματίας».\nΛίγες οι μέχρι τώρα αναφορές στα ελληνικά δρώμενα, πολλές οι διαρροές, καθώς τα έγγραφα από την αμερικανική πρεσβεία στην Αθήνα αναμένεται να δημοσιευτούν με το δεύτερο πακέτο.\nΚαι δεν είναι λίγα. Όπως αποκαλύπτει το γερμανικό περιοδικό «Spiegel», είναι περίπου δύο χιλιάδες τα έγγραφα που αφορούν στην Ελλάδα. Απόρρητα τηλεγραφήματα, από τα οποία τα 1.758 στάλθηκαν από και προς την αμερικανική πρεσβεία στην Αθήνα, ενώ 72 αφορούν στο προξενείο της Θεσσαλονίκης.\nΌσον αφορά στην Κύπρο, 1.253 στάλθηκαν από την αμερικανική πρεσβεία στη Λευκωσία στο Στέιτ Ντιπάρτμεντ. Όπως έχει διαρρεύσει μέχρι στιγμής, αφορούν όλες τις καυτές υποθέσεις της ελληνικής εξωτερικής πολιτικής: τις σχέσεις με την Τουρκία και την Αλβανία, το Κυπριακό, το Σκοπιανό και το ΝΑΤΟ, για την περίοδο 2006-2009.\nΑποκαλύψεις-βόμβα για την Ελλάδα\n-Οι Γερμανοί ετοιμάζονταν να μας πετάξουν από την Ευρωπαϊκή Ένωση τον περασμένο Φεβρουάριο, όταν ήταν εμφανές το αδιέξοδο της ελληνικής οικονομίας. Αυτό προκύπτει από τηλεγράφημα της αμερικανικής πρεσβείας στο Βερολίνο που αναπαράγει συνομιλία ανάμεσα στον Αμερικανό πρέσβη και τον πρωθυπουργό της Βαυαρίας Horst Seehofer.\nΣυζητώντας το πρόβλημα της Ελλάδας, ο κ. Seehofer είπε: «Δεν είμαι σίγουρος αν η Ευρωπαϊκή Ένωση μπορεί να τακτοποιήσει την Ελλάδα», αφήνοντας ανοιχτό το ενδεχόμενο αποπομπής της από την Ε.Ε.\n-Αμερικανός αξιωματούχος διαμήνυε από το προξενείο της Άγκυρας ότι οι Τούρκοι ετοίμαζαν εισβολή στην Ελλάδα με προβοκάτσια και ότι μπορεί να το ξανακάνουν. Με τηλεγράφημα στις 27 Ιανουαρίου 2010 οι Αμερικανοί επιβεβαιώνουν και επίσημα το σχέδιο «Βαριοπούλα» των Τούρκων στρατιωτικών, που προέβλεπε προβοκάτσια με βόμβες στα διάφορα τζαμιά στην Ελλάδα για να προκληθεί ένταση και να ακολουθήσει εισβολή των Τούρκων στον Έβρο.\nΗ ανάλυση των Αμερικανών διπλωματών κλείνει με την εκτίμηση ότι «είναι πολύ πιθανόν να επιχειρηθούν και πάλι τέτοιες ενέργειες από τον τουρκικό Στρατό στο πλαίσιο της σύγκρουσης με την ισλαμική κυβέρνηση». Σε άλλο έγγραφο, στις 20/1/2010, αναφέρεται ότι παρά το νέο δόγμα της τουρκικής εξωτερικής πολιτικής για «μηδενικές προστριβές» η ένταση στο Αιγαίο συνεχίζεται.\n-Οι Αμερικανοί γνώριζαν το περιεχόμενο της απόρρητης αλληλογραφίας του πρωθυπουργού Γιώργου Παπανδρέου και συγκεκριμένα τις επιστολές που αντάλλασε με τον Τούρκο ομόλογό του Ταγίπ Ερντογάν.\nΤο Wikileaks δημοσίευσε τηλεγράφημα για τις ελληνοτουρκικές σχέσεις, στο οποίο εμπεριέχονται φράσεις του Έλληνα πρωθυπουργού από την αλληλογραφία με τον Ταγίπ Ερντογάν.\n- Δεν έβλεπαν την ώρα να ξεφορτωθούν την κυβέρνηση του Κώστα Καραμανλή. Αυτό προκύπτει από τηλεγράφημα της αμερικανικής πρεσβείας στο Παρίσι λίγο πριν τις εθνικές εκλογές του 2009, που εκτιμούσε ότι η νέα κυβέρνηση θα ήταν πιο ευέλικτη στο Σκοπιανό.\nΣτο έγγραφο της 16ης Σεπτεμβρίου του 2009 φέρεται ο πρέσβης να συμφωνεί με τον Γάλλο διπλωματικό ακόλουθο Ζαν Νταβίντ Λεβίτ, που του είπε πως «είτε μια περισσότερο συμπαγής συντηρητική κυβέρνηση είτε μια σοσιαλιστική κυβέρνηση θα ήταν ισχυρότερη, περισσότερο ευέλικτος συνεργάτης στις διαπραγματεύσεις».\nΟι διαρροές συνεχίζονται και «λένε» ότι τα έγγραφα που θα δοθούν στη δημοσιότητα με το δεύτερο πακέτο από το Wikileaks θα φέρουν στην επιφάνεια τις αμερικανικές πιέσεις τη χρονική περίοδο 2006-2009.\nΟι ΗΠΑ φέρονται να πιέζουν την ελληνική κυβέρνηση να κάνει υποχωρήσεις στο Σκοπιανό και να πάρει θέση σε βάρος των εθνικών μας συμφερόντων. Επίσης, οι Αμερικανοί φέρονται να παρεμβαίνουν και στο θέμα των αγωγών και στην ελληνορωσική προσέγγιση, με τα οποία διαφωνούν κάθετα\nΌσον αφορά στο Αιγαίο, οι διαρροές μιλούν για ενθάρρυνση της τουρκικής επιθετικότητας κατά τη συγκεκριμένη χρονική περίοδο.\nΟι Τούρκοι για την Ελλάδα\nΗ Τουρκία και οι σχέσεις της με τη χώρα μας φαίνεται να έχουν περίοπτη θέση στη διπλωματική κινητικότητα των Αμερικανών. Στα έγγραφα που προέρχονται από την αμερικανική πρεσβεία στην Άγκυρα και έχουν δοθεί στη δημοσιότητα μέχρι τώρα οι Τούρκοι εμφανίζονται λαλίστατοι και εγείρουν απαιτήσεις.\nΖητούν από τους Αμερικανούς να εμπλακούν περισσότερο στο Κυπριακό, ενώ σχολιάζουν θετικά την εξωτερική πολιτική που ακολουθεί ο Γιώργος Παπανδρέου.\nΤηλεγράφημα από την Άγκυρα προς το υπουργείο Εξωτερικών των ΗΠΑ αναφέρεται στη συνάντηση που είχε στις 25 Φεβρουαρίου 2010 ο Αμερικανός υφυπουργός Εξωτερικών Ουίλιαμ Μπερνς με τον Τούρκο ομόλογό του Φεριντούμ Σινιρλίογλου.\nΟ Τούρκος αξιωματούχος εξέφρασε την ικανοποίησή του για την απάντηση του Γιώργου Παπανδρέου στην επιστολή του Ταγίπ Ερντογάν της 30ής Οκτωβρίου, όπου είπε ότι έδειξε σημάδια καλής θέλησης και ότι αναμένει νέες συνομιλίες με την Ελλάδα σύντομα.\nΚατονόμασε την Κύπρο ως μία από τις χώρες που εμποδίζει την ένταξη της Τουρκίας στην Ευρωπαϊκή Ένωση και κατηγόρησε τους Ελληνοκύπριους ότι είναι υπεύθυνοι για τη μη επίλυση του Κυπριακού. «Οι Ελληνοκύπριοι είναι άτρωτοι επειδή κατάφεραν να μπουν στην Ε.Ε., όμως ο τουρκοκυπριακός λαός έχει απογοητευτεί», σημειώνεται, αναφέροντας ότι πάτησαν πάνω στη σιγουριά της Ε.Ε. για να απορρίψουν το Σχέδιο Ανάν.\nΤα έγγραφα για την Τουρκία\nΚινδύνεψαν να τινάξουν στον αέρα τις σχέσεις μεταξύ των ΗΠΑ και της Τουρκίας οι αποκαλύψεις του Wikileaks. Σε τέτοιον βαθμό, που η Αμερικανή υπουργός Εξωτερικών Χίλαρι Κλίντον αναγκάστηκε να ζητήσει συγγνώμη για τις διαρροές. Και δεν ήταν λίγες.\nΗ αμερικανική πρεσβεία στην Άγκυρα ήταν η πιο δραστήρια πρεσβεία σε όλο τον κόσμο. Από τα έγγραφα που διέρρευσε το Wikileaks, τα 11.086 προέρχονται από την Άγκυρα, τα περισσότερα από κάθε άλλη πρεσβεία.\nΣύμφωνα με την εφημερίδα του Λονδίνου «al-Hayat», κάποια έγγραφα δείχνουν ότι η Τουρκία βοήθησε την Αλ Κάιντα στο Ιράκ, ενώ από την άλλη, σύμφωνα με την εφημερίδα «Washington Post», οι ΗΠΑ υποστήριξαν τους Κούρδους και το PKK.\nΑν σε αυτό προστεθούν τα σχόλια και οι χαρακτηρισμοί για τους κύριους εκφραστές της τουρκικής πολιτικής, γίνεται πολύ εύκολα κατανοητός ο λόγος της έντασης. Οι διπλωμάτες των ΗΠΑ έχουν αρνητική γνώμη τόσο για τον πρωθυπουργό Ταγίπ Ερντογάν όσο και για τον υπουργό Εξωτερικών Αχμέτ Νταβούτογλου.\nΔυσπιστία για Ερντογάν - Νταβούτογλου\nΑπομονωμένος και ελλιπώς ενημερωμένος είναι σύμφωνα με τους Αμερικανούς διπλωμάτες στην Άγκυρα ο πρωθυπουργός Ταγίπ Ερντογάν. «Περιβάλλεται από έναν κύκλο συμβούλων που τον κολακεύουν αλλά τον αψηφούν», έλεγαν, ενώ σημείωναν ότι δεν ενημερώνεται από τα υπουργεία και τις αναλύσεις που του παρουσιάζουν, αλλά από τις εφημερίδες των ισλαμιστών.\nΗ περιουσία του Ταγίπ Ερντογάν και ο τρόπος που την απέκτησε απασχόλησε, σύμφωνα με τα δημοσιευμένα έγγραφα, τους Αμερικανούς διπλωμάτες στην Άγκυρα. Ο πρώην πρέσβης των ΗΠΑ στην Τουρκία Έρικ Έντελμαν, σε σημείωμά του προς το Στέιτ Ντιπάρτμεντ έκανε αναφορά σε «οκτώ λογαριασμούς του σε ελβετικές τράπεζες» και αναπαρήγαγε τις φήμες ότι πλούτισε από την ιδιωτικοποίηση διυλιστηρίου πετρελαίου. Ο Τούρκος πρωθυπουργός το διέψευσε κατηγορηματικά.\nΑπό την άλλη, ακραίο θεωρούν τον υπουργό Εξωτερικών της Τουρκίας Αχμέτ Νταβούτογλου, χαρακτηρίζοντάς τον επικίνδυνο. Η ομιλία του στο Σαράγεβο φέτος τον Ιανουάριο κίνησε τις υποψίες ότι ονειρεύεται μια νέα οθωμανική αυτοκρατορία και ότι προσπαθεί να αυξήσει την επιρροή της Τουρκίας στα Βαλκάνια. Ιδιαίτερη σημασία δίνουν στον τρόπο με τον οποίο επηρεάζει τον Ταγίπ Ερντογάν, ξυπνώντας τα ισλαμικά ένστικτά του.\n«Επόμενος στόχος οι τράπεζες»\nΚαινούργιο μέτωπο ετοιμάζεται να ανοίξει ο διευθυντής του WikileaksΤζούλιαν Πολ Ασάντζ. Όταν ολοκληρωθεί η δημοσίευση των εγγράφων για τη διπλωματία των ΗΠΑ, θα φέρει στην επιφάνεια έγγραφα που θα συνταράξουν το χρηματοπιστωτικό σύστημα. Στόχος του, όπως είπε σε συνέντευξή του στο περιοδικό «Forbes», είναι «οι μεγάλες μπίζνες».\nΉδη ανακοίνωσε ότι έχει στα χέρια του δεκάδες χιλιάδες εσωτερικά έγγραφα από μια μεγάλη αμερικανική τράπεζα και θα δημοσιευτούν από το Wikileaks στις αρχές του 2011. «Θα γίνει άνω κάτω η τράπεζα μετά τη δημοσίευση των στοιχείων», είπε χαρακτηριστικά, και τα έγγραφα «θα ρίξουν φως στο πώς συμπεριφέρονται οι τράπεζες σε επίπεδο διοίκησης, με τρόπο που θα προκαλέσει έρευνες και μεταρρυθμίσεις, υποθέτω».\nΌπως λέει, προτίθεται να τα δημοσιεύσει παρά τις πιέσεις των μάνατζερ και οποιεσδήποτε άλλες προειδοποιήσεις.\nΑλλά δεν θα σταματήσει εκεί. Αυτό θα είναι μόνο η αρχή. Έχει βάλει στο στόχαστρο τον τρόπο με τον οποίο λειτουργούν οι αγορές σήμερα.\nΌπως είπε, προτίθεται να δώσει στη δημοσιότητα στοιχεία που θα αποδεικνύουν τα έργα και τις ημέρες των μάνατζερ που δεν είναι τίμιοι, γιατί στόχος του είναι ένας καπιταλισμός πιο ελεύθερος και πιο ηθικός.\nΕν τω μεταξύ, η Ιντερπόλ εξέδωσε διεθνές ένταλμα σύλληψης για τον κ. Ασάτζ. Ο 39χρονος διευθυντής του Wikileaks κατηγορείται στη Σουηδία για τον βιασμό μια γυναίκας και την παρενόχληση μια άλλης και η Ιντερπόλ έστειλε σήμα σε όλα τα κράτη που είναι μέλη της να τον συλλάβουν αν τον εντοπίσουν. Ο ίδιος δηλώνει αθώος.\n«Πιπεράτοι» χαρακτηρισμοί για ξένους ηγέτες\nΜόνο κολακευτικά δεν είναι τα σχόλια των Αμερικανών διπλωματών για τους ηγέτες των χωρών στις οποίες βρίσκονταν. Άλλον τον λένε τρελό, άλλον ματαιόδοξο και άλλον πλαδαρό.\nΠολλές φορές τα σχόλιά τους θα μπορούσαν να θεωρηθούν και κοινό κουτσομπολιό, όπως όταν αναφέρονται σε μπότοξ που κάνει ξένος ηγέτης. Οι Αμερικανοί δεν φαίνεται να έχουν σε εκτίμηση τους περισσότερους από τους ηγέτες με τους οποίους συνομιλούν.\nΤην Άνγκελα Μέρκελ, για παράδειγμα, την αποκαλούσαν «τεφλόν», με τη δικαιολογία ότι «πάνω της δεν κολλάει τίποτα». Δεν τη θεωρούν χαρισματική ηγέτη, αλλά «σχετικά δημιουργική», που «αποφεύγει το ρίσκο» και «προτιμά να παραμένει στο παρασκήνιο για να μαθαίνει τις ισορροπίες των δυνάμεων».\nΕπίσης θεωρούν ότι βλέπει τη διεθνή διπλωματία αποκλειστικά υπό το πρίσμα απ’ όπου μπορεί εκείνη να αντλήσει κάποιο όφελος.\n«Αυτοκράτορας χωρίς στολή», «απρόβλεπτος» και «κωμικός», αλλά και «ο πλέον φιλοαμερικανός πρόεδρος από τον Β’ Παγκόσμιο Πόλεμο» είναι ο Νικολά Σαρκοζί, σύμφωνα με τηλεγραφήματα από την αμερικανική πρεσβεία στο Παρίσι.\n«Χωρίς εμπειρία και βάθος» είναι ο Ντέιβιντ Κάμερον σύμφωνα με τον πρόεδρο της Τράπεζας της Αγγλίας Μέριβιν Κινγκ, όπως προκύπτει από τηλεγράφημα. Ο Σίλβιο Μπερλουσκόνι περιγράφεται από την Ελίζαμπεθ Ντιντλ, την υπεύθυνη διεθνών σχέσεων των ΗΠΑ στη Ρώμη, ως «ανίσχυρος, ματαιόδοξος και κουρασμένος από τα πάρτι που κάνει».\n«Τρελοί» οι εχθροί\nΥβριστικά είναι τα σχόλια των Αμερικανών διπλωματών για τους ηγέτες με τους οποίους η Ουάσινγκτον έχει ανοιχτή κόντρα. «Ανισόρροπο, τρελό και νέο Χίτλερ» χαρακτηρίζουν τον Αχμαντινετζάντ και «πλαδαρό γέρο» τον ηγέτη της Β. Κορέας Κιμ Γιονγκ Ιλ. «Τρελό» είπε και τον Τσάβες όχι κάποιος Αμερικανός, αλλά ένας διπλωματικός σύμβουλος του Νικολά Σαρκοζί. «Τρελό, που θα μετατρέψει τη Βενεζουέλα σε Ζιμπάμπουε».\nΣτα έγγραφα που προέρχονται από την αμερικανική πρεσβεία στην Τρίπολη ο πρέσβης περιγράφει τον Μουαμάρ Καντάφι ως «υποχόνδριο που δεν πηγαίνει πουθενά χωρίς τη φιλήδονη ξανθιά νοσοκόμα». Σημειώνει, δε, ότι κάνει χρήση μπότοξ για να διατηρεί νεανικό το πρόσωπό του.\nΤον Βλαντιμίρ Πούτιν οι Αμερικανοί διπλωμάτες της πρεσβείας στη Ρωσία τον αποκαλούν «Άλφα ντογκ», «κυρίαρχο άνδρα», ενώ σχολιάζοντας το δίδυμο Πούτιν - Μεντβέντεφ τους χαρακτηρίζουν «Μπάτμαν» και «Ρόμπιν». Έγγραφο που προέρχεται από το Κάιρο λέει ότι ο Ισραηλινός πρωθυπουργός είναι καλαίσθητος και γοητευτικός, αλλά και ότι δεν τηρεί ποτέ τις υποσχέσεις του.


ΝΔ Ισότιμη μεταχείριση των υποψηφίων ανεξαρτήτως συνδυασμού — Kallithea Press\nΕΛΛΑΔΑ 25 Μαρτίου 2019 0\nΝΔ Ισότιμη μεταχείριση των υποψηφίων ανεξαρτήτως συνδυασμού\nΎστερα από απαράδεκτα περιστατικά καπελωματος και διακριτικής συμπεριφοράς σε εκδηλώσεις εκ μέρους Προέδρων τοπικών οργανώσεων στην Καλλιθέα και σε άλλες περιοχές προς υποψήφιους δημάρχους και δημοτικούς συμβούλους ορισμένων δημοτικών συνδυασμών, η ΝΔ επιβάλλει την Ισότιμη συμμετοχή και μεταχείριση όλων των υποψηφίων.\nΗ απόφαση προέκυψε ύστερα από έντονες αντιδράσεις των υποψηφίων, μερικές από τις οποίες κατέγραψε το kallitheapress από υποψήφιους νέοδημοκράτες των συνδυασμών Ασκούνη και Γιοβανιδη.\nΔιάσπαση της Νέας Δημοκρατίας στην Καλλιθέα;\nΕπεισόδια στη Καλλιθέα Πλατεία Κύπρου λίγο πριν τη παρέλαση .\nΑΘΛΗΤΙΣΜΟΣ 2 Μαρτίου 2019 0\nΗ Ελλάδα μαζί με την Ισπανία είναι οι μόνες χώρες που δεν μετέφεραν στο εθνικό Δίκαιο – εντός της προθεσμίας που είχε τεθεί- το κοινοτικό κεκτημένο και συγκεκριμένα την Οδηγία 680/2016 για την προστασία των δεδομένων προσωπικού χαρακτήρα. Έτσι η Ευρωπαϊκή Επιτροπή καλεί το Δικαστήριο της Ε.Ε. να επιβάλλει οικονομικές κυρώσεις στην Ελλάδα ύψους 5.287,5 […]


Προς συμφωνία για την αξιοποίηση του Ελληνικού οδεύει η κυβέρνηση | Η ΚΑΘΗΜΕΡΙΝΗ\n10 Απριλίου, 2016 10.04.2016 • 20:05\nΜε γνώμονα τη σύναψη μιας κατ’ αρχήν συμφωνίας για την αξιοποίηση του Ελληνικού μέσα στον μήνα κινείται η ελληνική κυβέρνηση. Η τελευταία, πιεσμένη από τους πιστωτές και την αγωνία της να κλείσει η αξιολόγηση της ελληνικής οικονομίας όσο το δυνατόν πιο σύντομα, κινείται προς την κατεύθυνση της υλοποίησης μιας συμφωνίας, η οποία θα επαναδρομολογήσει μία από τις σημαντικότερες επενδύσεις στη χώρα μας. Οι παραδοχές του υπουργού Οικονομικών Ευκλείδη Τσακαλώτου πρόσφατα στη Βουλή, για το συγκεκριμένο θέμα, δείχνουν ότι η κυβέρνηση έχει αποδεχθεί το πλαίσιο της συμφωνίας, έτσι όπως αυτή είχε διαμορφωθεί στο τέλος του 2014 και έτσι όπως ακριβώς δεσμεύθηκε να την υλοποιήσει στη συμφωνία της με τους πιστωτές τον περασμένο Ιούλιο. Καλά πληροφορημένες πηγές αναφέρουν ότι σύντομα θα υπάρξει από την πλευρά της κυβέρνησης ένα νέο σχέδιο συμφωνίας για την αξιοποίηση του Ελληνικού, το οποίο θα δοθεί στον στρατηγικό επενδυτή προκειμένου να συμφωνήσει. Το σχέδιο αυτό, σύμφωνα με πληροφορίες, δεν μπορεί να περιέχει θεαματικές αλλαγές, καθώς αφενός μπορεί να μην γίνει αποδεκτό από τον στρατηγικό επενδυτή, αφετέρου δε να εγείρει θέματα νομιμότητας στη σύμβαση. Αξιόπιστες πηγές σημειώνουν ακόμη ότι ο στρατηγικός επενδυτής, παρά το γεγονός ότι παρέμεινε στον «αέρα» επί πολλούς μήνες, παραμένει «ζεστός» για την υλοποίηση της επένδυσης.\n«Το πρόβλημα βρίσκεται στην πλευρά του πωλητή και όχι του επενδυτή», παρατηρούσε καλά ενημερωμένη πηγή. Προς την κατεύθυνση αυτή, παρατηρούσαν άνθρωποι κοντά στην αποκρατικοποίηση, καταλυτική ήταν η τοποθέτηση του υπουργού Οικονομικών Ευκλ. Τσακαλώτου, πριν από λίγες ημέρες στη Βουλή, όπου αποδέχθηκε το αρχικό πλαίσιο ανάπτυξης του έργου, όπως επίσης και τη δέσμευση της ελληνικής πλευράς στη δημιουργία καζίνου στην έκταση. Σαν συνέπεια, εκτιμούσαν οι ίδιες πηγές, πολιτικά το θέμα έχει επιλυθεί και δεν θα υπάρξουν προβλήματα να περάσει η σύμβαση από την ελληνική Βουλή.\nΠαραμένουν, ωστόσο, δύο «αγκάθια». Το πρώτο αφορά την έγκριση του βασικού σχεδίου (master plan) αξιοποίησης του Ελληνικού από το Συμβούλιο της Επικρατείας και το δεύτερο είναι η διαδικασία αδειοδότησης του καζίνου. Η ρύθμιση που θα προβλέπει την εκχώρηση άδειας για καζίνο αποτελεί μια σχετικά εύκολη διαδικασία, καθώς μπορεί να έλθει ακόμη και με τροπολογία στη Βουλή. Ο διαγωνισμός εκχώρησης της άδειας, ωστόσο, μπορεί να καθυστερήσει τη διαδικασία της αποκρατικοποίησης, εφόσον υπάρξουν προσφυγές ενδιαφερομένων κ.ά. Από την άλλη πλευρά, παρόλο που υπάρχει πρόβλεψη για τη σύντμηση του χρόνου έγκρισης των μεγάλων σχεδίων χωρικής ανάπτυξης, κανένας δεν μπορεί να προδικάσει τον χρόνο που θα απαιτήσει η έγκριση του σχεδίου από το ΣτΕ.\nΠάντως, το χρονοδιάγραμμα που ανακοίνωσε ο κ. Τσακαλώτος στη Βουλή θεωρείται απίθανο να τηρηθεί. «Αν κλείσει (η νέα) συμφωνία και δεν προκληθούν σημαντικές καθυστερήσεις στην υλοποίησή της, τότε δεν αποκλείεται η αξιοποίηση του πρώην αεροδρομίου στο Ελληνικό να ξεκινήσει του χρόνου τέτοια εποχή», παραδέχεται στέλεχος κοντά στην αποκρατικοποίηση. Ο ίδιος παραδέχεται ότι η έννοια «αξιοποίηση» προϋποθέτει τη μεταβίβαση της έκτασης στον στρατηγικό επενδυτή και την έναρξη του κατασκευαστικού έργου.\nΗ πλευρά του στρατηγικού επενδυτή κρατά κλειστά χαρτιά σε ό,τι αφορά τις συνεχιζόμενες διαπραγματεύσεις. Η ίδια αναμένει τη νέα πρόταση της κυβέρνησης, χωρίς να εκφράζει εκτιμήσεις, αλλά για πρώτη φορά στελέχη κοντά στον στρατηγικό επενδυτή εκφράζουν συγκρατημένη αισιοδοξία για την έκβαση του έργου.\nΠολυτελείς κατοικίες με θέα στον Σαρωνικό\nΤουλάχιστον τρία εμβληματικά κτίρια, το ένα ύψους 80 μ. (περίπου 20-25 ορόφων) και άλλα δύο της τάξης των 50 μ. (12-14 όροφοι) περιλαμβάνει το προταθέν σχέδιο του προτιμητέου επενδυτή στην αξιοποίηση του Ελληνικού. Και τα τρία κτίρια βρίσκονται στην οικιστική ζώνη και στόχο έχουν να αποτελέσουν πολυτελείς κατοικίες με θέα στον Σαρωνικό, αλλά και στο Ελληνικό, το οποίο θα περικλειστεί με δημόσιο πάρκο 2.000 στρεμμάτων.\nΠαράγοντες κοντά στο έργο αναφέρουν ότι η παρέμβαση είναι ιδιαίτερα ήπια, καθώς ο συντελεστής δόμησης δεν θα ξεπεράσει το 0,5. Ο προτιμητέος επενδυτής δεν θα χτίσει περισσότερο από 2.600 στρέμματα, μέσα σε μια έκταση 6.200 στρεμμάτων. Ο ίδιος επίσης θα διαμορφώσει μια ακτογραμμή μήκους 1 χλμ., η οποία επίσης θα είναι ανοικτή σε όλους τους κατοίκους του λεκανοπεδίου (και όχι μόνο).


Γυμναστική στο Σπίτι | Έξυπνες Ασκήσεις για το Σώμα!\nΓυμναστική στο σπίτι!\nΑκούγοντας μουσική, καλύτερα σε χορευτικούς και έντονους ρυθμούς, ή χαζεύοντας στην τηλεόραση είναι πολύ εύκολο να γυμναστείτε έστω και μισή ώρα την ημέρα. Σταδιακά, και όσο θα συνηθίζετε στην καθημερινή άσκηση θα είναι πιο εύκολο να κάνετε για περισσότερη ώρα γυμναστική.Πολύ χρήσιμα και βοηθητικά είναι επίσης τα προγράμματα γυμναστικής που κυκλοφορούν σε dvd. Θα τα βρείτε πολύ εύκολα και γενικά πάρα πολλοί καταξιωμένοι γυμναστές ανά τον κόσμο έχουν βγάλει διάφορα προγράμματα γυμναστικής σε dvd. Ανάλογα με το τι σας αρέσει περισσότερο θα βρείτε και το κατάλληλο πρόγραμμα.\nΕύκολη γυμναστική στο σπίτι\nΖέσταμα και αερόβια άσκηση\nΞεκινήστε το πρόγραμμά σας με επιτόπιο περπάτημα με συμμετοχή και των χεριών. Σταδιακά αυξήστε την ένταση ανεβάζοντας τα γόνατα πιο ψηλά και με τα χέρια να κάνουν πιο μεγάλη κίνηση. Συνεχίστε για 2-3 λεπτά.\nΑκολούθως ανεβάστε πλέον τα γόνατα ψηλά (έτσι ώστε οι μηροί να είναι παράλληλοι με το δάπεδο, αν μπορείτε) και με τους αγκώνες να πλησιάζουν να αγγίξουν το αντίθετο γόνατο. Συνεχίστε την άσκηση αυτή για 2-3 λεπτά ή όσο αντέχετε.\nΣτη συνέχεια ανοίξτε τα πόδια αρκετά, φέρτε τα χέρια στην έκταση και αρχίστε αργά να προσπαθείτε, σκύβοντας και στρίβοντας τον κορμό σας, να φτάσετε με τα δάχτυλά σας το αντίθετο πόδι. Συνεχίστε εναλλάξ, μία στο ένα πόδι και μία στο άλλο, για 15 επαναλήψεις σε κάθε πλευρά.\nΜε αυτές τις 3 ασκήσεις έχετε κάνει ένα καλό ζέσταμα που μπορεί να διαρκέσει περίπου 15-20 λεπτά και στη συνέχεια να περάσετε στις ασκήσεις μυϊκής ενδυνάμωσης.\nΞαπλώστε ανάσκελα σε ένα στρώμα γυμναστικής ή στο χαλί, με τα γόνατα λυγισμένα και με τα χέρια στον αυχένα για να στηρίζουν το βάρος του κεφαλιού. Ανασηκώνετε την πλάτη σας, προσπαθώντας κάθε φορά ο αγκώνας σας να φτάνει στο αντίθετο γόνατο για 10-12 φορές σε κάθε πλευρά.\nΓλουτοί – μηροί\nΑπό την ίδια θέση, βάλτε τα χέρια σας στο δάπεδο παράλληλα με το σώμα σας και ανασηκώστε τη λεκάνη μέχρι το σώμα σας να βρεθεί σε ευθεία γραμμή. Μείνετε εκεί για 1-2 λεπτά και κατεβείτε αργά, χωρίς να ξεκουράζεστε ακουμπώντας κάτω. Συνεχίστε για 15-20 επαναλήψεις, νιώθοντας το σφίξιμο στους γλουτούς, τους δικέφαλους μηριαίους και τους κοιλιακούς.\nΞαπλώστε μπρούμυτα με τα χέρια δίπλα στο πρόσωπό σας. Σηκώστε αργά τον κορμό σας, μείνετε για 1-2 λεπτά και κατεβείτε αργά. 15-20 επαναλήψεις.\nΚαθίστε με ανοιχτά τα πόδια και φέρτε τα χέρια στην έκταση. Προσπαθήστε να έχετε ίσια την πλάτη και αρχίστε να στρίβετε τον κορμό σας αριστερά-δεξιά, κρατώντας τα χέρια στην ίδια θέση. Κάντε 15-20 στροφές.\nΕλάτε στη θέση των push-ups, στηριχτείτε δηλαδή στα δάχτυλα των ποδιών και στα χέρια. Με το σώμα σε ευθεία γραμμή, σηκώστε το ένα πόδι τεντωμένο και κρατήστε το εκεί για 1-2 δευτερόλεπτα. Κατεβάστε αργά και επαναλάβετε με το άλλο. Κάντε 12-15 επαναλήψεις για κάθε πόδι.\nΣτήθος – Ώμοι – Χέρια\nΚάντε κάμψεις με τον κλασικό τρόπο ή με τη βοήθεια 2 σκαμπό. Στηριχτείτε σε αυτά με τις παλάμες σας, τεντώστε τα πόδια τεντωμένα, έχοντας την πλάτη ίσια, λυγίστε τους αγκώνες αργά κατεβάζοντας το σώμα σας στο ύψος των σκαμπό. Ανεβείτε αργά και κάντε 8-12 επαναλήψεις.\nΣταθείτε με τα πόδια αρκετά ανοιχτά και φέρτε τα χέρια μπροστά, σε πρόταση. Κατεβάστε αργά τη λεκάνη προς τα πίσω και κάτω, λυγίζοντας τα γόνατα και κρατώντας ίσια την πλάτη. Κατεβείτε, αν μπορείτε, έως ότου οι μηροί να είναι σχεδόν οριζόντιοι και ανεβείτε πάλι αργά. Επαναλάβετε 15-20 φορές.\nΕνώ κάθεστε σε μια καρέκλα, αρχίστε να σηκώνετε αργά τα πόδια σας στις μύτες. Κατεβάστε τα πάλι αργά και επαναλάβετε την άσκηση τουλάχιστον για 20 ακόμα φορές.\nOnline προπόνηση στο Fitness training\nΚΑΨΕ ΤΟ ΛΙΠΟΣ: 3 Βασικές ασκήσεις για να το πετύχεις!\nΠαιδική Παχυσαρκία – Τρόποι Αντιμετώπισης\nΠως να Φύγει η Κυτταρίτιδα!\nΣυνδεθείτε στην παρέα μας!\nΕΠΙΛΟΓΗ ΕΠΙΛΟΓΗ ΓΥΜΝΑΣΤΗΡΙΟ ΑΙΓΑΛΕΩ ΓΥΜΝΑΣΤΗΡΙΟ ΛΥΚΟΒΡΥΣΗ ONLINE TRAINING\nΘΕΛΩ ΝΑ ΜΕ ΕΝΗΜΕΡΩΣΕΤΕ\nΣτόχος μας είναι η παροχή υψηλού επιπέδου υπηρεσιών.\nΓια εμάς η γυμναστική είναι τρόπος ζωής.\n1 FREE ONLINE PERSONAL\n© 2021 FITNESS TRAINING - ALL RIGHTS RESERVED - info[@]fitnesstraining.gr


ΥΓΡΟ ΚΑΘΑΡΙΣΜΟΥ ΑΣΗΜΙΚΩΝ & ΧΡΥΣΩΝ (375ml) POLIBOY SILVER GOLD BAD - ΘΑΝΟΠΟΥΛΟΣ\n>ΥΓΡΟ ΚΑΘΑΡΙΣΜΟΥ ΑΣΗΜΙΚΩΝ & ΧΡΥ...\nΥΓΡΟ ΚΑΘΑΡΙΣΜΟΥ ΑΣΗΜΙΚΩΝ & ΧΡΥΣΩΝ (375ml) POLIBOY SILVER GOLD BAD\nΚωδικός: 131151 (40161822)\nΜπάνιο για Ασήμι & Χρυσό με πρακτικό καλάθι βύθισης. Καθαρίζει από μόνο του. Προσδίδει λάμψη. Αποφύγετε οποιαδήποτε επαφή με ανοξείδωτο χάλυβα (λεπίδες μαχαιριού, νεροχύτες), ασημικά με μαύρες διακοσμήσεις (τεχνητή οξείδωση), άλλα μέταλλα, μαργαριτάρια, κοράλλια και πολύτιμες πέτρες. Τα ποιοτικά συστατικά του καθαρίζουν ακόμη και δύσκολα σημεία, αφαιρεί τους λεκέδες οξείδωσης, δίνει μια νέα λάμψη. Χωρίς αρώματα, βαφές και συντηρητικούς παράγοντες.\nΔείτε εδώ όλα τα προϊόντα: POLIBOY\n10,98 €29,28 € / lt\nΠεριέχει μεταξύ άλλων: ισοπροπανόλη, θειουρία, υδροχλωρικό οξύ, αμφοτερικά επιφανειοδραστικά κάτω από 5%.\nΑνακινήστε καλά πριν τη χρήση. Τοποθετήστε τα ασημικά και χρυσά αντικείμενα στο καλάθι ξεχωριστά και βυθίστε για περίπου πέντε λεπτά. Κατόπιν ξεπλύνετε καλά με καθαρό νερό και στεγνώστε με ένα μαλακό πανί. Τα ασημένια και χρυσά αντικείμενα που καθαρίζονται στο προϊόν αποκτούν μεγαλύτερη προστασία κατά της οξείδωσης όταν γυαλιστούν και με την φανέλα POLIBOY Silver Care Cloth. Το προϊόν μπορεί να χρησιμοποιηθεί πολλές φορές μέχρι να αρχίσει να μειώνεται το αποτέλεσμα καθαρισμού. Για μεγαλύτερα ή ευαίσθητα στο νερό αντικείμενα, συνιστούμε την αλοιφή POLIBOY Silver Intensive Care.\nΜακριά από παιδιά. Αποθηκεύστε κλειδωμένο.\n12,40 € / lt\nSPRAY ΚΑΘΑΡΙΣΤΙΚΟ ΣΟΥΕΝΤ & ΔΕΡΜΑΤΩΝ (375ml) POLIBOY LEATHER\nΚΑΘΑΡΙΣΤΙΚΟ & ΓΥΑΛΙΣΤΙΚΟ ΑΣΗΜΙΚΩΝ, ΧΡΥΣΩΝ & ΕΠΑΡΓΥΡΩΝ (200ml) POLIBOY SILBER\nΣΤΙΛΒΩΤΙΚΟ ΜΕΤΑΛΛΩΝ (200ml) POLIBOY METALL\nΣΤΙΛΒΩΤΙΚΟ ΧΑΛΚΟΥ & ΟΡΕΙΧΑΛΚΟΥ (200ml) POLIBOY BRASS\nΥΓΡΟ ΚΑΘΑΡΙΣΤΙΚΟ ΓΙΑ ΜΑΤ ΕΠΙΦΑΝΕΙΕΣ & ΑΛΟΥΜΙΝΙΟ (200ml) POLIBOY MATT


Διέλυσε τον γάμο της για τον «τελειωμένο», η υπουργός Αχτσιόγλου. Οι κακές συνήθειες της ΚΝΕ για «εναλλαγή» αστεφάνωτων συντρόφων και το θανάσιμο μίσος της Μπαζιάνα για το θηλυκό που της «αλλοτρίωσε» τον ερωτιάρη Αλέξη. Και: Ο πρόεδρος Βούτσης και τα «χερουκλώματα» στο προεδρικό προς τιμήν του Εβραίου προέδρου – Makeleio.gr\nHomeΕΦΗΜΕΡΙΔΑΔιέλυσε τον γάμο της για τον «τελειωμένο», η υπουργός Αχτσιόγλου. Οι κακές συνήθειες της ΚΝΕ για «εναλλαγή» αστεφάνωτων συντρόφων και το θανάσιμο μίσος της Μπαζιάνα για το θηλυκό που της «αλλοτρίωσε» τον ερωτιάρη Αλέξη. Και: Ο πρόεδρος Βούτσης και τα «χερουκλώματα» στο προεδρικό προς τιμήν του Εβραίου προέδρου\nΔιέλυσε τον γάμο της για τον «τελειωμένο», η υπουργός Αχτσιόγλου. Οι κακές συνήθειες της ΚΝΕ για «εναλλαγή» αστεφάνωτων συντρόφων και το θανάσιμο μίσος της Μπαζιάνα για το θηλυκό που της «αλλοτρίωσε» τον ερωτιάρη Αλέξη. Και: Ο πρόεδρος Βούτσης και τα «χερουκλώματα» στο προεδρικό προς τιμήν του Εβραίου προέδρου\nΔΙΑΒΑΣΤΕ ΣΤΟ ΜΑΚΕΛΕΙΟ ΤΗΣ ΤΡΙΤΗΣ ΠΟΥ ΕΚΛΕΙΣΕ 3 ΧΡΟΝΙΑ ΚΥΚΛΟΦΟΡΙΑΣ ΚΑΙ ΠΟΡΕΥΕΤΑΙ ΣΤΗ ΔΥΣΒΑΤΗ ΚΑΙ ΑΝΤΙΣΥΣΤΗΜΙΚΗ ΑΝΗΦΟΡΑ ΤΗΣ ΕΝΗΜΕΡΩΣΗΣ ME KΟΣΤΟΣ, ΘΥΣΙΕΣ ΚΑΙ ΣΥΝΕΧΗ ΑΓΩΝΑ.\nΕΥΧΑΡΙΣΤΟΥΜΕ θερμώς για την υποστήριξη και τη θυσία να\nKατασκοπεία κατά της Ελλάδος από το τουρκοκάναλο του ΣΚΑΙ. ΑΛΑΦΟΥΖΟΣ, ΣΤΡΑΒΕΛΑΚΗΣ, ΜΑΝ.ΚΩΣΤΙΔΗΣ,...\n«Σκάστα γιατί θα σε τελειώσω». Εκβιάζει τον πρωθυπουργό με «εκτέλεση», το «πλυντήριο»....\nΈρχεται και θα γίνει της Πόπης το κάγκελο. Καρατζαφέρης «φλεγόμενος» κατά Χατζηνικολάου....\nΟ/Η ΑΛΒΑΝΟΙ ΣΑς ΓΑΜ@ΣΕ ΚΑΛΑ Ο ΧΟΤΖΑΣ Ο ΕΛΛΗΝΑΣ λέει:\n02|02|2018 στις 08:47\nΠαρε παραδειγμα απο τις κουμμουνιστριες που ηρθαν ΕΛΛΑΔΑ μετα την πτωση του μαυρου δικτατορικου καθεστωτος ,πως διελυσαν σπιτια κ αρπαξαν απο ξεκουτηδες περιουσιες\nΟτι ανηθικο στα ΣΟΒΙΕΤ θα το βρεις συν Τσαουσεσκου Τιτο κ με τον Χοτζα της Αλβανιας εξ Ελλαδος προερχομενος ,συγγενης του ΜΗΤΣΟΤΑΚΗ\nΟ/Η Αλέκο Γαμίκο λέει:\n30|01|2018 στις 13:57\nΔηλαδή στη ΚΝΕ γινόντουσαν αλλαγές ερωτικών συντρόφων – φανταστικός αυτός ο κομμουνισμός, πολυ μπροστά από την εποχή του. Έτσι και ο Αλέκος τώρα ότι αρπάξει…


ΒΑΣΙΛΗΣ ΜΟΣΧΗΣ: ΟΥΔΕΝ ΣΧΟΛΙΟΝ! 03/05/2010\nΟΥΔΕΝ ΣΧΟΛΙΟΝ! 03/05/2010\nΔΗΜΟΣΙΕΥΤΗΚΕ ΣΤΗΝ ΕΦΗΜ. "ΟΛΥΜΠΙΟ ΒΗΜΑ" ΚΑΤΕΡΙΝΗΣ 03/05/2010\nΠοιά είναι τα μυστικά της μακροζωίας;\nΜεσογειακή διατροφή με όλα τα σχετικά και γνωστά πλέον συστατικά της, αποχή από λιπαρά και δολοφονικά τρόφιμα, μια ελαφρά γυμναστική διότι η καθιστική ζωή ...ταλαιπωρεί την κατάσταση υγείας, ελάχιστο έως καθόλου στρες και ένα απέραντο μόνιμο χαμόγελο καρφιτσωμένο στα φλογερά μας χείλη. Αυτό είναι όλο! Τίποτα περισσότερο, τίποτα λιγότερο. Τα πράγματα είναι απλά, απλούστατα.\nΑλλά δυστυχώς δεν ακολουθήσαμε τις επιταγές της σύγχρονης διατροφολογίας. Ωσάν ακρίδες πλιατσικολογήσαμε πάνω σε νεκρά πτώματα αγαθών εριφίων και τα ξεκοκαλίσαμε ως νηστικοί και πένητες του δευτέρου παγκοσμίου πολέμου. Και τί να σου κάνει ο έρμος μεταβολισμός; Ξαφνιάστηκε! Τι να πρωτοκάνει; Πού να πρωτοπάει; Ούτε με ολονύχτιες υπερωρίες δεν προλάβαινε να ανακυκλώσει οτιδήποτε εισερχόμενο. Και επήλθε μοιραία η παταγώδης αποτυχία της μακροημέρευσης του δαιμόνιου ελληνικού ονείρου!\nΑπό την άλλη, κρατήσαμε το ευδαιμονικόν του πράγματος και αφεθήκαμε στο λίκνισμα της γόνδολας σε ένα ρομαντικό ταξίδι αφήνοντας παράμερα τις έγνοιες, τα άγχη και τις σκοτούρες που θα μπορούσαν να επιβαρύνουν την ηθελημένη άγνοια του πραγματικού μεταβολισμού. Ξανοιχτήκαμε στα πελάγη και αφουγκραστήκαμε τις σειρήνες που κυκλοφορούσαν ανέμελα και χαριεντιζόμασταν μαζί τους.\nΑρκετοί έμειναν στα μετόπισθεν. Ατυχείς υπάρξεις που δεν πρόλαβαν να γευτούν ούτε ρανίδα χοληστερίνης και τριγλυκεριδίων. Και ο μεταβολισμός τους απέμεινε στα φυσιολογικά όρια να δρέπει δάφνες κάτω από το βαρύ φορτίο του ιδρώτα τους. Και απέμειναν εκεί, εκκωφαντικά αθώοι!\nΑναμένεται ιατρική γνωμάτευση για την θεραπεία ενός πληθωρικού μεταβολισμού. Απαιτείται η πλήρης εξυγίανσή του διότι εγκυμονεί και παράπλευρους κινδύνους. Υπάρχει περίπτωση εξάπλωσης της πανδημίας με επακόλουθο την αδυναμία στήριξης από οποιονδήποτε μηχανισμό. Διότι κανένας μηχανισμός δεν είναι ο από μηχανής θεός. Αλλά, δυστυχώς έτσι νομίζουμε και έτσι πιστεύουμε.\nΚαιρός είναι να γυρίσουμε την πλάτη στο παρελθόν, να αποτινάξουμε τον θρίαμβο της ιστορίας μας, να υπογράψουμε αποποίηση της κληρονομιάς που μας βαραίνει και να ασχοληθούμε με τη μακροβιότητα του μέλλοντός μας. Είναι καθήκον μας, διότι σε μας έλαχε να σταθούμε παράδειγμα προς αποφυγήν και δείγμα τιμωρίας σύμφωνα με την φίλτατή μας Αγγέλα. Και επειδή η επανάληψη είναι μήτηρ μαθήσεως καιρός είναι να κόψουμε τις επαναλήψεις.\nΑς μην πάρουμε και το αριστείο!


Εκκλήσεις για αποκλιμάκωση της έντασης στα σύνορα Ρωσίας-Ουκρανίας | Euronews\nΑπό Ioannis Giagkinis • ανανεώθηκε πριν: 24/12/2021\nΕΙΚΟΝΑ ΑΡΧΕΙΟΥ - Πνευματικά Δικαιώματα Copyright 2021 The Associated Press. All rights reserved\nΣτην Γενεύη θα πραγματοποιηθούν εντός του Ιανουαρίου οι συζητήσεις που συμφωνήθηκαν για την εκτόνωση της έντασης στα σύνορα της Ρωσίας με την Ουκρανία.\nΚατά την διάρκεια ωστόσο της ετήσιας συνέντευξής Τύπου που παραχώρησε στην Μόσχα, ο Βλαντίμιρ Πούτιν απαίτησε εγγυήσεις για τις μελλοντικές κινήσεις του ΝΑΤΟ.\n«Χωρίς κόλπα, απλώς θέσαμε ευθέως το ερώτημα ότι δεν πρέπει να υπάρξουν περαιτέρω κινήσεις του ΝΑΤΟ προς τα ανατολικά, η μπάλα είναι στο γήπεδο τους, θα πρέπει να μας απαντήσουν με κάτι. Ως προς αυτό, θα ήθελα να τονίσω ότι συνολικά έχουμε δει μια θετική αντίδραση μέχρι στιγμής. Oι Αμερικανοί εταίροι μας μας λένε ότι είναι έτοιμοι να ξεκινήσουν αυτή τη συζήτηση στις αρχές του επόμενου έτους στη Γενεύη», είπε ο Πούτιν.\nΤην αναγκη για επίλυση των όσων ζητημάτων προκύπτουν όχι με στρατιωτικά μέσα αλλά μέσα από διπλωματικές οδούς επισήμανε από την Ουάσινγκτον η Ελληνοαμερικανίδα εκπρόσωπος Τυπου του Λευκου Οικου Τζεν Πσάκι. Είπε συγκεκριμένα: «Εργαζόμαστε για διπλωματικές συνομιλίες. Υπήρξαν προτάσεις από τους Ρώσους. Με κάποιες θα μπορούσαμε να συμφωνήσουμε, με κάποιους σίγουρα δεν θα μπορούσαμε να συμφωνήσουμε. Προφανώς, το θέμα του ΝΑΤΟ είναι ένα καλό παράδειγμα για αυτό. Και εργαζόμαστε για να οριστικοποιήσουμε την τελική μορφή αυτών των συνομιλιών».\nΤην ανάγκη για διπλωματία επισημάνει η Ευρωπαϊκή Ένωση. Την Πέμπτη ο Ζοζέπ Μπορέλ έκανε έκκληση στην Μόσχα για αποκλιμάκωση, καλώντας την να σεβαστεί την κυριαρχία και την εδαφική ακεραιότητα της Ουκρανίας. Ηγέτες κρατών - μελών της επισημαίνουν ότι το Κίεβο μπορεί να βασίζεται στην συποστήριξή τους, αλλά άλλοι υπενθυμίζουν ότι η ΕΕ ακόμα δεν διαθέτει για την ώρα κοινό ευρωπαϊκό στρατό και όπλα, ανοίγοντας ωστόσο ξανά την γνωστή συζήτηση για το θέμα.


Πωλείται το εντυπωσιακό ρετιρέ του Jimmy Fallon στη Νέα Υόρκη έναντι 15 εκατομμυρίων δολαρίων. Πρόκειται για ένα τριώροφο ρετιρέ που βρίσκεται στη γειτονιά Gramercy Park στο Μανχάταν και είναι πραγματικά πολύ όμορφo.\nΣύμφωνα με το Dwell, ο παρουσιαστής του The Tonight Show, αποφάσισε να πουλήσει την κατοικία του στο Gramercy Park για 15 εκατ. δολάρια. Πρόκειται για τέσσερα διαμερίσματα που αγοράστηκαν και ενώθηκαν από τον Jimmy Fallon και την σύζυγό του Nancy Juvonen. Το αποτέλεσμα είναι μια ενιαία κατοικία 460 τετραγωνικών μέτρων, στον έβδομο, όγδοο και ένατο όροφο του κτιρίου.\nΗ κατοικία διαθέτει έξι δωμάτια και πέντε μπάνια, ενώ στο μεγαλύτερο μέρος της κυριαρχεί το ξύλο. Παράλληλα, σε αυτό το διαμέρισμα κυριαρχεί το χρώμα, όπως ένας μπλε καναπές, οι πορτοκαλί καρέκλες και τα πολύχρωμα φωτιστικά. Η κατοικία διαθέτει ακόμη ένα secret playroom, αλλά και ένα μπαρ διακοσμημένο με αντίκες.\nΠερισσότερες πληροφορίες οι ενδιαφερόμενοι μπορούν να βρουν στο Sotheby’s International Realty. Παρακάτω ακολουθούν οι φωτογραφίες από το εντυπωσιακό εσωτερικό αυτού του ακινήτου.\nPrevious articleΔιαθέσιμες online και δωρεάν όλες οι συλλογές του Λούβρου\nNext articleΤα 10 καλύτερα λευκά sneakers για την Άνοιξη!\n0 replies on “Πωλείται το εντυπωσιακό ρετιρέ του Jimmy Fallon στη Νέα Υόρκη”


Η μεγάλη μαγκιά του Πρίφτη και η επιστροφή... Καλάθη - Onsports.gr\nΗλίας Λαλιώτης\t11 Δεκεμβρίου 2021, 00:03\nΗ μεγάλη μαγκιά του Πρίφτη και η επιστροφή... Καλάθη\nΟ Παναθηναϊκός απέδειξε και κόντρα στην Άλμπα Βερολίνου πως τον τελευταίο μήνα δεν έχει καμία σχέση με το ξεκίνημα της σεζόν, ο Δημήτρης Πρίφτης έκανε μεγάλη κίνηση με Μαντζούκα και ο Μέικον θύμισε... Νικ Καλάθη.\nΤο φετινό ΟΑΚΑ προσφέρει ακόμα απολαυστικές βραδιές στον κόσμο του Παναθηναϊκού. Η αποψινή ήταν η 4η απολαυστική παράσταση της ομάδας του Δημήτρη Πρίφτη από τις 6 συνολικά που έχει δώσει. Μόλις τέσσερις νίκες σε 14 αγωνιστικές, αλλά όλες έχουν κοινά στοιχεία.\nΤο βασικότερο ειναι ο ναός του ευρωπαϊκού μπάσκετ, στον οποίο με τους φιλάθλους της ομάδας να δίνουν ενέργεια στους παίκτες, η ομάδα παρουσιάζει πολύ διαφορετικό πρόσωπο. Το δεύτερο κοινό στοιχείο των 4 νικών έχει να κάνει με την αμυντική συνέπεια των «πράσινων» και κυρίως την περιφερειακή τους άμυνα. Και στις τέσσερις νίκες ο Παναθηναϊκός κράτησε την αντίπαλη ομάδα (Φενέρ, Εφές, Ζενίτ)κάτω από το 30% στο τρίποντο, όπως και την Άλμπα αυτή τη φορά (27%).\nΥπάρχει, όμως, κάτι ακόμα πιο σημαντικό για τον Παναθηναϊκό. Το κοινό στοιχείο του τελευταίο... ένα μήνα. Διάστημα δηλαδή κατά το οποίο η ομάδα που παρουσιάζει ο Δημήτρης Πρίφτης στο παρκέ δεν έχει καμία σχέση με όσα βλέπαμε στο ξεκίνημα της σεζόν. Το «τριφύλλι» είναι κατά πολύ βελτιωμένο σε αυτό το διάστημα, έχει κερδίσει Ζενίτ, Ολυμπιακό στο ΣΕΦ και Άλμπα και κυρίως παίζει ωραίο μπάσκετ.\nΤο ματς με την Άλμπα ο κόσμος του το απόλαυσε. Ειδικά στο δεύτερο ημίχρονο που συνδύασε την εξαιρετική άμυνα με εντυπωσιακές επιθέσεις. Βασισμένες στο δίδυμο του Μέικον με τον Παπαγιάννη, το οποίο βρισκόταν με κλειστά τα μάτια. Τουλάχιστον 6 φορές ο Έλληνας σέντερ κάρφωσε την μπάλα στο καλάθι των Γερμανών από alley oop του Αμερικανού γκαρντ. Ο οποίος ζει για τέτοιες βραδιές. Βραδιές που είναι ο απόλυτος πρωταγωνιστής. Δεν είναι μόνο ότι πέτυχε 20 πόντους, αλλά ακόμα περισσότερο ότι μοιράσε 11 ασίστ.\nΝούμερο που στα επίπεδα της Euroleague είχαμε να δούμε από την εποχή που αγωνιζόταν ακόμα με την πράσινη φανέλα ο Νικ Καλάθης. Δεν το λες και λίγο για τον Μέικον, ο οποίος δεν είναι firts pass παίκτης, αλλά μπορεί να δημιουργήσει άψογα για τον εξαιρετικό φέτος Παπαγιάννη. Και οι δυο τους κατέγραψαν double-double και οδήγησαν με τις βοήθειες των κομβικών Σαντ Ρος και Κασελάκη τον Παναθηναϊκό στη νίκη. Το αρνητικό χθες ήταν πως όσο ο Μέικον ήταν στον πάγκο, η ομάδα του Πρίφτη κολλούσε επιθετικά. Αλλά με τον Νέντοβιτς νοκ άουτ, τον Παπαπέτρου να παίζει με μία πρόπονηση το τελευταίο 10ήμερο και το δεδομένο ρόστερ που δεν έχει βάθος, δεν μπορείς να περιμένεις πολλά παραπάνω όταν λείπει και ο Μέικον.\nΟ Δημήτρης Πρίφτης είναι προπονητής που αποδεικνύει ότι μπορεί να βελτιώσει ακόμα περισσότερο τον Παναθηναϊκό. Αλλά κυρίως να βελτιώσει το... αύριο της ομάδας. Η κίνηση που έχει κάνει κόντρα στην Άλμπα με τον Μαντζούκα είναι η μεγάλη του μαγκιά, που λίγοι κατάλαβαν. Ο 18χρονος φόργουορντ έπαιξε συνολικά 13:20... Αυτό που ίσως να μην αντιλήφθησαν κάποιοι είναι πως έχει παίξει σερί τα 11 τελευταία λεπτά του αγώνα.\nΌταν δηλαδή η μπάλα έκαιγε και ο Παναθηναϊκός δεν είχε καθαρίσει τη νίκη. Συγκεκριμένα μπήκε 1 λεπτό πριν από τη λήξη του τρίτου δεκαλέπτου και δεν ξαναβγήκε από το παρκέ μέχρι το τελευταίο σφύριγμα. Το σκορ ήταν στο 57-52, έγινε και 57-57 λίγο μετά, αλλά ο Πρίφτης τον κράτησε στο παρκέ. Κι αυτό γιατί ο μικρός τα έδινε όλα. Μπορεί να μην σκόραρε, αλλά πάλευε για κάθε μπάλα, για κάθε άμυνα. Και κατάλαβε και ο ίδιος πως οταν δουλεύει και προσπαθεί στο 200% στις προπονήσεις και στους αγώνες θα παίρνει τις ευκαιρίες που αξίζει.\nΌπως την πήρε ο επίσης βελτιωμένος Λεωνίδας Κασελάκης, με αποτέλεσμα να κάνει τρία ρεκόρ καριέρας στην Ευρωλίγκα με 17 πόντους, 18 αξιολόγηση και 32 λεπτά συμμετοχής. Το κερασάκι στην τούρτα ήταν φυσικά το ιστορικο ρεκόρ του Νεοκλή Αβδάλα, που έπαιξε πριν καν συμπληρώσει τα 16 του χρόνια και μάλιστα σκόραρε κιόλας με εντυπωσιακό κάρφωμα.\nΠλέον, με το παιχνίδι κόντρα στη Λάρισα να έχει αναβληθεί, οι «πράσινοι» θέλουν να δώσουν συνέχεια στην ανοδική πορεία και εικόνα στη «διαβολοβδομάδα». Με την Αρμάνι στο Μιλάνο και την Μπαρτσελόνα στο ΟΑΚΑ.\nΥΓ. Ο μοναδικός παίκτης που από την αρχή της σεζόν δεν έχει παρουσιάσει την παραμικρή βελτίωση παραμένει ο Κέντρικ Πέρι. Ο Παναθηναϊκός χρειάζεται έναν playmaker και τις επόμενες μέρες θα ξεκαθαρίσει αν αυτός θα είναι ο Στέφαν Γιόβιτς. Με την προϋπόθεση φυσικά να αδειάσει μια θέση ξένου, μιας και από αυτή τη στήλη είχαμε αποκαλύψει πως ο Πρίφτης δεν θέλει ούτε να σκέφτεται το ενδεχόμενο να δουλέψει με 8 ξένους.\nΠαναθηναϊκός ΟΠΑΠ-Άλμπα 82-67: Παπαγιάννης... έκοβε, Μέικον... έραβε και το τριφύλλι... κένταγε!\nΠαναθηναϊκός ΟΠΑΠ-Άλμπα Βερολίνου: Τρία ρεκόρ καριέρας για τον εξαιρετικό Κασελάκη!\nΠαναθηναϊκός ΟΠΑΠ-Άλμπα Βερολίνου:Έγραψε ιστορία ο Αβδάλας με θριαμβευτικό κάρφωμα στο ντεμπούτο του\n4 λεπτά πριν Αναντολού Εφές: Ο Αταμάν μίλησε στα τουρκικά και αποδοκιμάστηκε στην «Stark Arena»! (video)\n8 λεπτά πριν Beach Pro Tour - Rhodes Futures: Πρόκριση για Μανδηλάρη, Κανέλλο και Παπαδημητρίου, Ιωαννίδη\n9 λεπτά πριν Ολυμπιακός: Τα συγχαρητήρια στην Εφές\n11 λεπτά πριν Τελικός Κυπέλλου Ελλάδας: Επεισόδια οπαδών του ΠΑΟΚ με ΜΑΤ - Σκληρές εικόνες στο ΟΑΚΑ


Αβέβαιο το μέλλον της Media Markt στην Ελλάδα - ERGON blog\nΗ κρίση διαδραμάτισε καθοριστικό ρόλο στη συγκέντρωση του κλάδου. Άλλωστε οι δαπάνες για τα τεχνολογικά καταναλωτικά προϊόντα –είτε πρόκειται για πλυντήριο ρούχων είτε για κινητό τηλέφωνο– θεωρούνται ελαστικές και είναι από τις πρώτες που περιστέλλει ένα νοικοκυριό όταν μειώνεται το διαθέσιμο προς κατανάλωση εισόδημα. Σε αρκετές περιπτώσεις, βεβαίως, γενεσιουργός αιτία των προβλημάτων δεν ήταν η κρίση, αλλά οι λανθασμένοι χειρισμοί: αλόγιστη επέκταση, επιλογή ακατάλληλων σημείων πώλησης, ασυνέπεια προς τους προμηθευτές, αλλά και αδυναμία τραπεζικού δανεισμού. Η κρίση, απλώς, θεωρείται ότι επιτάχυνε τον δρόμο προς την έξοδο από την αγορά. Για παράδειγμα, στην περίπτωση της «Ηλεκτρονικής Αθηνών» θεωρείται ότι τα capital controls που επιβλήθηκαν το καλοκαίρι του 2015 ήταν αυτά που έφεραν στο χείλος του γκρεμού την εταιρεία, καθώς προκάλεσαν την ακύρωση του νέου τραπεζικού δανεισμού της που είχε αρχικά αποφασισθεί στο πλαίσιο αναδιάρθρωσής της. Βεβαίως, είχε χρειαστεί αναδιάρθρωση πριν από τα capital controls και όχι εξαιτίας αυτών.\nLabels ΑΓΟΡΑ, ΕΠΙΧΕΙΡΗΣΕΙΣ, ΖΗΜΙΕΣ, ΗΛΕΚΤΡΙΚΕΣ ΣΥΣΚΕΥΕΣ\nΑβέβαιο το μέλλον της Media Markt στην Ελλάδα Reviewed by ERGON blog on Σεπτεμβρίου 18, 2018 Rating: 5


Προγνωστικά Στοιχήματος | Stoixima - Part 49\nΗ πρώτη μεγάλη έκπληξη στο στοίχημα του Euro 2016 σημειώθηκε χθες με την Αγγλία να ισοφαρίζεται στο τελευταίο… δευτερόλεπτο από τη Ρωσία και να συνεχίζει την παράδοση που τη θέλει να μη νικά σε πρεμιέρα τελικής φάσης. Σήμερα το πρόγραμμα περιλαμβάνει τρεις αναμετρήσεις με τον αγώνα Γερμανία – Ουκρανία να ξεχωρίζει στις 22:00. Η αυλαία ανοίγει στις 16:00 με την αναμέτρηση Τουρκία – Κροατία, ενώ στις 19:00 η Πολωνία αντιμετωπίζει τη Β. Ιρλανδία.\nαγώνες euro • προγνωστικά euro • προγνωστικά γερμανία • προγνωστικά στοιχήματος • στοίχημα euro • στοίχημα γερμανία\nEuro 2016 Αγγλία – Ρωσία\nΠρώτα προγνωστικά και πρώτη επιτυχία στο στοίχημα εχθές για το Stoixima.com με το Over 2.5 στο Γαλλία – Ρουμανία. Το Ευρωπαϊκό Πρωτάθλημα συνεχίζεται σήμερα, Σάββατο (11/06) με τρεις αναμετρήσεις, τις Αλβανία – Ελβετία, Ουαλία – Σλοβακία και Αγγλία – Ρωσία. Εμείς ελπίζουμε να σας πάμε και σήμερα ταμείο.\nαγώνες euro • προγνωστικά euro • προγνωστικά αγγλία • προγνωστικά στοιχήματος • στοίχημα euro • στοίχημα αγγλία\nEuro 2016 – Γαλλία Ρουμανία\nΈφτασε η στιγμή της σέντρας για το Euro της Γαλλίας, αλλά και για τα προγνωστικά του Stoixima.com, με το καλό και καλά ταμεία στο στοίχημα να έχουμε.\nΈνα κλασσικό Euro προβλέπουμε στη φάση των ομίλων με κλειστά παιχνίδια, λίγη ένταση και ακόμα λιγότερα γκολ.\nΗ αυλαία ανοίγει με τη διοργανώτρια Γαλλία να υποδέχεται τη Ρουμανία και να προσδοκά μια επιτυχημένη έναρξη.\nπρογνωστικά euro • προγνωστικά γαλλία • προγνωστικά στοιχήματος • στοίχημα euro • στοίχημα γαλλία


Διάφορες Δράσεις – ΒΑΡΒΑΚΕΙΟ ΠΡΟΤΥΠΟ ΓΥΜΝΑΣΙΟ\nΑρχική » Διάφορες Δράσεις\nΣυμμετοχή του Ομίλου Ρητορικής στη διαδικτυακή εκδήλωση «It’s not Greek to me… Ελληνική, μια γλώσσα που μας ενώνει»\nΟι μαθητές και οι μαθήτριες του Ομίλου Ρητορικής ανταποκρίθηκαν στην πρόκληση των Εκπαιδευτηρίων Δούκα για συμμετοχή του σχολείου μας στη διαδικτυακή εκδήλωση «It’s not Greek to me… Ελληνική, μια γλώσσα που μας ενώνει», την οποία διοργάνωσαν, για την Παγκόσμια Ημέρα Ελληνικής Γλώσσας, την Τετάρτη, 9 Μαρτίου 2022, σε συνεργασία με το Πανεπιστήμιο Ca’ Foscari της Βενετίας. Σκοπός της εκδήλωσης ήταν να αναδείξει τον υπερτοπικό και διαχρονικό χαρακτήρα της γλώσσας μας ως κύριο συστατικό της Παγκόσμιας Άυλης Πολιτιστικής Κληρονομιάς. Έλληνες μαθητές και μαθήτριες συνομίλησαν στα Ελληνικά με Ιταλούς φοιτητές που σπουδάζουν την ελληνική γλώσσα στο εξωτερικό. Υπέβαλαν ερωτήσεις για τη σημασία της ελληνικής γλώσσας στον σύγχρονο κόσμο, τη θέση της σε σχέση με τις υπόλοιπες «δημοφιλείς» γλώσσες, τα «greeklish», τη διαχρονικότητα της γλώσσας των ελληνόφωνων χωριών της Καλαβρίας κ.ά. Το σχολείο μας εκπροσώπησε η μαθήτρια του Γ2, Ε. Κ., μέλος του Ομίλου Ρητορικής, υποβάλλοντας την ερώτησή της στην κεντρική ομιλήτρια, την Αντιπρύτανη του Πανεπιστημίου Ca’ Foscari, καθηγήτρια Caterina Carpinato.\nΡΑΔΙΟΦΩΝΙΚΗ ΕΚΠΟΜΠΗ ΣΤΟ ΠΛΑΙΣΙΟ ΤΗΣ ΔΙΑΘΕΜΑΤΙΚΗΣ ΣΥΝΕΡΓΑΣΙΑΣ ΤΩΝ ΕΚΠΑΙΔΕΥΤΙΚΩΝ: ΙΩ. ΛΥΜΠΕΡΗ – ΙΩ. ΑΝΑΣΤΑΣΟΠΟΥΛΟΥ – Γ. ΑΝΔΡΙΤΣΟΥ\nΗ εκπομπή αυτή αποτελεί το αποτέλεσμα ενός project του τμήματος Β2 του σχολείου μας. Πρόκειται για μία διεπιστημονική προσέγγιση των εκπαιδευτικών Γιάννη Λυμπέρη (Μουσικού) , Γιάννη Αναστασόπουλου (Θεολόγου) και Γιώργου Ανδρίτσου (Φιλολόγου) στόχος της οποίας είναι η παροχή δεξιοτήτων σε ό,τι αφορά την πολλαπλή ανάγνωση μίας κινηματογραφικής ταινίας. Η μουσική, ο χορός, τα κοινωνικά μηνύματα και ο λαϊκός πολιτισμός αποτελούν τα σημαντικότερα σημεία αυτής της διερεύνησης. Μελέτη περίπτωσης αποτέλεσε η ταινία «Διπλοπενιές» (1966) του Γιώργου Σκαλενάκη.\nΣΥΜΜΕΤΟΧΗ ΣΤΟ 3o ΜΑΘΗΤΙΚΟ ΣΥΝΕΔΡΙΟ ΕΡΕΥΝΑΣ ΚΑΙ ΕΠΙΣΤΗΜΗΣ\nΕΡΓΑΣΙΕΣ ΜΑΘΗΤΩΝ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΝΕΡΟΥ\nΤο υδατικό αποτύπωμα ενός μοσχαρίσιου μπιφτεκιού: (κλικ στον παρακάτω σύνδεσμο για το σχετικό βίντεο)\nΤο υδατικό αποτύπωμα ενός μοσχαρίσιου μπιφτεκιού\nΤο υδατικό αποτύπωμα μια σοκολάτας : (κλικ στον παρακάτω σύνδεσμο για το σχετικό βίντεο)\nΤο υδατικό αποτύπωμα μια σοκολάτας\nΥπεύθυνη καθηγήτρια : Μαρία Γιαλλούση – Χημικός\nΤο τμήμα Α4 του σχολείου μας δημιούργησε στην εφαρμογή padlet την αποκριάτικη δραστηριότητα με τίτλο: Le Carnaval (κλικ στην εικόνα για μεγέθυνση).\nΥπεύθυνη καθηγήτρια: Ελίνα Κρομμύδα


ΙΕΡΕΑΣ ΤΗΣ ΑΝΑΤΟΛΙΚΗΣ ΕΚΚΛΗΣΙΑΣ: Σταυρού πανήγυρη και ποιος να μην σκιρτήσει;\nΣταυρού πανήγυρη και ποιος να μην σκιρτήσει; Ανάστασης διακήρυξη και ποιος χαρούμενα να μην γελάση; Ναι, ανασκίρτηση δια τον Σταυρόν: Διότι όταν αυτός ενεπήχθη στον τόπον του Κρανίου έχοντας καρφωμένο επάνω του τον Δεσπότη της κτίσεως, έσχισε το εις βάρος μας χρεωστικό έγγραφο , το όποιον είχε υπογράψει ό προπάτωρ μας ό Αδάμ, όταν παρέβη τάς εντολές του Θεού. Έτσι ό Σταυρός μας ελευθέρωσε από τα δεσμά της αμαρτίας κάνοντας μας να αναπηδούμε με εύθυμα σκιρτήματα σαν μικροί μόσχοι πού έχουν λυθεί από κάποια δεσμά. Διότι όπου ή αμαρτία πλεόνασε, εκεί περίσσευσε ή χάρις του Θεού.\nΓια την Ανάστασιν γέλιο χαράς: Διότι αυτή εξόρισε την φθορά του θανάτου και εξεδίωξε το ζοφερό σκοτάδι του Άδη και ανέστησε τους νεκρούς από τους τάφους. Εξήλειψε το δάκρυαπό κάθε πρόσωπον, όπως λέγει ό προφήτης, και άντ’ αυτού χάρισε την πραγματικά ατελείωτη χαρά σε κάθε άνθρωπο. Και αληθώς, το δώρημα της Αναστάσεως δεν είναι μόνον για μερικούς ούτε το κατόρθωμα της επραγματοποιήθηκε προς χάριν κάποιων ολίγων. Διότι κατ’ αυτήν εκείνος ό όποιος πραγματοποίησε με ανθρώπινη σάρκα την ταφή, μάλλον δε την Ανάσταση, δεν ήτο άλλος από τον Θεό ολ΄κληρης της κτίσης, ό όποιος ποτέ δεν χορηγεί χαρίσματα εσε μερικούς μόνον ούτε υπάρχει εις Αυτόν καμία προσωποληψία. Αποδεικνύοντας λοιπόν τον εαυτόν του αληθή Θεόν των όλων, απλώνει την δωρεάν της σωτηρίας εις όλους τους ανθρώπους, ευσπλαχνιζόμενος την δική του εικόνα και ανακαινίζοντας την εξ ολοκλήρου· διότι κατ’ εικόνα Θεού έχει πλασθή κάθε άνθρωπος επί της γης.\nΤου Σταυρού ή επέτειος πρόβαλε και ποίος άνθρωπος να μην σταύρωση τον εαυτό του; Διότι ό Σταυρός γνωρίζει ως απολύτως γνήσιο προσκυνητή του, μόνον εκείνον ό όποιος σταύρωσε τον εαυτόν του ως προς τον κόσμον και απέδειξε έτσι εμπράκτως δια τον εαυτόν του, ότι είναι απροκάλυπτα γνήσιος φίλος του Σταυρού.\nΑναστάσεως τα εγκαίνια και ποίος πιστός δεν θα ανακαινισθή, απορρίπτοντας κάθε νέκρωση την εκ των παθών και ενδυόμενος αφθαρσίαν ψυχής; Διότι αλλιώς ορίζεται ό θάνατος της ψυχής και αλλιώς γνωρίζεται ό θάνατος του περί αυτήν σώματος. Τον πρώτον τον κυιοφορεί ή αμαρτία, όπως έγραψε ό αρχηγέτης και προεξάρχων αυτού του θρόνου, ό άδελφόθεος Ιάκωβος. Τον δε δεύτερο είναι νόμος της φύσεως να τον γεννά ή διάλυση των στοιχείων τα όποια συνθέτουν την ουσία των όντων.\nΌ Σταυρός υψώνεται και ποίος δεν θα ύψωθή μυστικώς από την γή; Διότι όπου υπερυψούται ό Λυτρωτής, εκεί πέρα πηδά και παρίσταται και ό λυτρωθείς, ποθώντας να ευρίσκεται πάντοτε μαζί με τον Σωτήρα του και να τρυγά Εκείνου την άφθαρτη βοήθεια.\nTι έχουμε λοιπόν υψηλότερο από αυτές τις μακαριες εορτές; Ποιον από όλα όσα έχουμε είναι Ιερώτερον από αυτές τις Ιερές πανηγύρεις; Πώς δεν θα χαρούμε και δεν θα σκιρτήσουμε επιτελώντας τούτων των δύο τάς εορτάς; Αναστάσεως ολόλαμπρος φωταψία και Σταυρού πυρσοφώτιστος προσκύνηση! Αυτά τα δύο είναι δι` ημάς τα τρόπαια ολοκλήρου της σωτηρίας μας. Αυτά μας λύτρωσαν από τον θάνατο και τα πάθη και την κακοποίησιν των δαιμόνων και μας ωδήγησαν πίσω εις τον Δεσπότην μας. Αυτά κατέλυσαν κάθε κατήφεια και σκυθρωπότητα και ανέτειλαν σε μάς την αυγή της χαράς. — Ή μήπως ή ζωοδότρια Άνάσταση δεν μας δωρίζει την εισοδον της αθανάτου ζωής; και ό Σταυρός πού υψούτε δεν γεννά μέσα μας την απολύτρωση των παθών; Διότι πράγματι, αυτά μας ανέδειξαν και πάλιν μετόχους της προς τον Θεόν οικειώσεως, χάριν της οποίας και ήλθαν εις τον κόσμον και ανέτειλαν σε όλους εμάς τους γηγενείς.\nAπό "Λόγος εἰς τήν ὕψωσιν τοῦ τιμίου Σταυροῦ καί εἰς τήν Ἁγίαν Ἀνάστασιν(ΣΩΦΡΟΝΙΟΥ ΑΡΧΙΕΠΙΣΚΟΠΟΥ ΙΕΡΟΣΟΛΥΜΩΝ)"